napredna video nadzor analitika | Portal VideoNadzor.net\nNaslovna | AI I VIDEO ANALITIKA ZA UNAPREĐENJE POSLOVANJA\nAI I VIDEO ANALITIKA ZA UNAPREĐENJE POSLOVANJA\n26/06/2019 | Aktuelnosti\nKontrola troškova, unapređenje operativne efikasnosti i uvećanje profita malih i srednjih kompanija od sada imaju novi zajednički imenilac – AI i napredna video analitika.\nAdresiranje poslovnih aktivnosti u firmi nikad nije bilo lakše, a ni povoljnije. Savremene tehnološke AI platforme današnjice omogućuju menadžmentu firme da unaprede postojeće video nadzor sisteme i da ih koriste ne samo za bezbednost, već i za važnije stvari poput monitoringa poslovnih procesa i prodajnih operacija.\nZahvaljujući primenjenim standardima u IP video nadzor industriji, kao i otvorenim platformama i interoperabilnim sistemima, danas zaista lako i povoljno možete unaprediti postojeći video nadzor sistem i koristiti prednosti koje donose AI i video analitika.\nDostupna video menadžment softver rešenja današnjice omogućuju dodavanje AI funkcionalnosti na već postojećim instaliranim video nadzor kamerama.\nZa vlasnike malih i srednjih preduzeća ovo znači da se ne mora zanavljati kompletan sistem, već jednostavnom i troškovno-efikasnom softverskom nadogradnjom video nadzor sistem se može koristiti i u poslovne svrhe.\nPodelićemo sa vama 10 načina korišćenja video analitike i AI u poslovnom okruženju, sa ciljem efikasnijeg kontrolinga, smanjenja operativnih troškova i povećanja prodaje:\n1. AI solucija za popunjenost trgovačkih rafova\nOva AI analitička solucija u mogućnosti je da analizira popunjenost trgovačkih rafova u maloprodajnom ili veleprodajnom objektu, kao i da o nestanku određene vrste robe sa rafova obaveštava lokalnog menadžera objekta.\nNa ovaj način izbegava se situacija da satima, ili ponekad i danima tražene robe nema na rafovima, što dalje pozitivno utiče na neometan tok prodaje i realizaciju planiranog obima prometa/profita.\n2. AI monitoring kretanja zaposlenih\nU nekim slučajevima, kretanje i preterano zadržavanje zaposlenih van perimetra koji korespondira sa njihovim radnim zadacima, predstavlja ličnu neodgovornost prema datom radnom mestu, a još češće predstavlja i ometanje drugih zaposlenih u obavljanju njihovih radnih zadataka. Uz pomoć adekvatne AI solucije, menadžment može samo jednim klikom, za svega par minuta utvrditi kretanje određenog zaposlenog u okviru kompanijskog prostora, čime se efikasno mogu vršiti prevencije neželjenih radnji i sprečiti se troškovi izazvani ovakvim ponašanjem.\n3. AI solucija za otpremanje pošiljki i paketa\nMnoga poslovna okruženja susreću se sa problemom reklamacija u vezi sa prethodno otpremljenom vrstom i/ili količinom robe. Sada postoji jednostavna solucija i za ovaj problem. Brza i sa AI algoritmima potpomognuta pametna pretraga, učiniće istragu određenog incidentnog događaja veoma lakom i efikasnom. Pretraga video arhive se može vršiti po broju otpremnice, ili po određenim fazama tokom samog procesa pripeme robe za isporuku.\nDokazni materijal, uz pomoć naprednih mogućnosti pretrage dobija se za svega par minuta, što znači da se ostali poslovni procesi u kompaniji mogu odvijati bez ometanja i bez višečasovnih prekida. Vreme je novac, a AI solucije su dizajnirane da štede ovaj resurs.\n4. AI nadzor proizvodnog procesa\nSve češće se oslanjamo na tehnološka rešenja prilikom kontrole proizvodnog procesa. Posebno u situacijama, kada se na primer radi o serijskoj proizvodnji na proizvodnoj traci. AI potpomognuta video nadzor rešenja današnjice u mogućnosti su da sa izuzetnom preciznošću kompariraju proizvod u različitim proizvodnim fazama, kao i da šalju notifikacije i alarme u slučajevima odstupanja od standardom propisanih proizvodnih normativa.\n5. Video analitika za prepoznavanje lica\nNapredni video analitički algoritmi za prepoznavanje lica, naravno uz svo uvažavanje zaštite privatnosti pojedinca, koriste se u poslovnim okruženjima za autorizaciju pristupa određenim oblastima unutar kompanije.\nNe samo da se na ovaj način unapređuje sistem kontrole prisutnosti, već se i efikasno vrši prevencija neautorizovanih ulazaka u određene prostore, koji bi inače mogli biti izmanipulisani korišćenjem neke od konvencionalnih tehnologija npr. pristupnim karticama za kontrolu pristupa koje mogu biti zamenjene, ukradene, i sl.\n6. Parking menadžment video analitika\nVideo analitika za parking menadžment primenu posebno je relevantna ukoliko poslovno okruženje zarađuje od parking aktivnosti, ili je parking prostor deo većih poslovnih operacija kao što je to slučaj sa transportno-logističkim, špediterskim centrima. AI LPR (license plate recognition) solucije posebno optimizovane za ovu vrstu primene, mogu u mnogome pomoći poslovnom okruženju u kojem su implementirane. Kreiranje crnih/belih listi za autorizaciju pristupa vozilima i automatizacija operacija ulazno/izlaznih rampi su osnovne prednosti korišćenja ovakvog sistema. Ali AI solucije u ovom domenu mogu pružiti i više – npr. na samo dva klika video nadzor sistem može mapirati kretanje određenog vozila u okviru kompanijskog prostora, kao i locirati gde se to vozilo u tom momentu nalazi, što je od izuzetnog značaja prilikom određenih incidentno-istražnih radnji.\n7. Foot-fall video analitika\nRetail video analitika koja omogućuje maloprodajnim i veleprodajnim okruženjima da bolje planiraju izloženost robnih marki, u odnosu na kretanje posetilaca-kupaca. Ovi napredni video analitički algoritmi predstavljaju izuzetno koristan alat menadžmentu obzirom da pomažu ne samo optimizaciju prodajno-izložbenog prostora, već unapređuju kompletno korišćenje objekta optimizujući ga u skladu sa ponašanjem potrošača sa jedne, i maksimizacije profitnog potencijala sa druge strane.\n8. Video analitika brojanja posetilaca\nJoš jedna u nizu retail video analitičkih solucija – People Counter – ili analitika brojanja posetilaca, u mnogome pomaže poslovnim okruženjima da optimizuju i pravilno alociraju raspoložive resurse. Video analitika brojanja posetilaca može funkcionisati na bazi jednog ili na bazi više desetina, ili više stotina objekata.\nNa ovaj način, menadžment kompanije može efikasnije upravljati konverzionom stopom na nivou kompletne mreže maloprodajnih / veleprodajnih objekata, ali istovremeno i reagovati u realnom vremenu u smislu pravilne alokacije resursa, ukoliko se npr. zbog značajno povećanog broja posetilaca u određenim objekitma pojavi potreba za angažmanom više osoblja kako bi se pravovremeno opslužila povećana tražnja.\n9. Video analitika za upravljanje redovima\nPoslovni analitički alat namenjen veleprodajnom okruženju – Video analitika za upravljanje redovima zapravo daje mogućnost efikasnijeg situacionog pregleda u svakom od objekata. Ukoliko nastane prevelika gužva na otvorenim POS terminalima, sistem će dati notifikaciju menadžeru objekta da otvori dodatne POS terminale, radi efikasnijeg opsluživanja uvećane potražnje. Sa druge strane, ova solucija pomaže kompanijama da izbegnu negativno korisničko iskustvo kupaca, koji će zbog predugog čekanja vrlo verovatno izgubiti živce i svoj novac potrošiti u drugoj, konkurentskoj trgovini.\n10. AI rešenje za efikasnost operatera\nFirma je efikasna koliko su joj zaposleni efikasni. AI rešenje za uvećanje efikasnosti operatera u monitoring centru zasnovano je na funkcionalnosti koja donosi proaktivnost video nadzor sistemima. Sva neuobičajena dešavanja u okviru kompanijskog prostora će uz pomoć AI (artificial intelligence) biti sistemski prepoznata a o tome će video nadzor sistem potpomognut AI algoritmima obaveštavati operatera. Na ovaj način vreme operatera se oslobađa u znatnoj meri, tako da svojim angažovanjem mogu doprineti i na drugim mestima na kojim su potrebni, umesto da provode sate i sate, a ponekad i dane, kako bi istražili samo jedan novonastali incident.\nPodrška u planiranju i realizaciji projekata\nUpstream ICT Alliance stoji vam na raspolaganju, zajedno sa svojom mrežom autorizovanih sistem integratora, za pravilno planiranje, projektovanje i realizaciju projekata u domenu AI i naprednih video analitičkih solucija.\nTokom trećeg kvartala 2019-te godine, dakle do 30-og septembra, na raspolaganju su vam dodatne pogodnosti u smislu besplatnih konsultacija i besplatne pilot demonstracije nekog od gore navedenih AI ili analitičkih rešenja.\nKontaktirajte nas i slobodno opišite vaš zahtev, jednostavnim popunjavanjem i slanjem kontakt formulara i unapredite vaše poslovanje već danas, primenom AI solucija i video analitike.


Završen tender za spajanje ulica Dr Agostina Neta i Bulevara umetnosti probijanjem železničkog nasipa - Gradjevinarstvo.rs\n29.05.2018. | Beoinfo\nDirekcija za građevinsko zemljište i izgradnju Beograda završila je danas (29.05.2018) tender za spajanje Bulevara umetnosti i Ulice dr Agostina Neta probijanjem železničkog nasipa, izjavio je za Beoinfo gradski menadžer Goran Vesić.\n– Na tender je stigla samo jedna ponuda grupe domaćih izvođača sa vodećim članom – firmom Energoprojekt-niskogradnja na čelu. U sledećih nekoliko sedmica biće izvršen detaljan pregled ponude i znaće se da li je ponuđač dobio posao koji je procenjen na 320 miliona dinara – istakao je Vesić.\nPrema njegovim rečima, povezivanjem Bulevara umetnosti i Ulice dr Agostina Neta omogućiće se kvalitetna saobraćajna veza između delova Novog Beograda, koji su sada razdvojeni železničkom prugom, i time će se rasteretiti postojeće saobraćajnice.\n– Ispod postojeće železničke pruge biće projektovan podvožnjak sa po tri trake za svaki smer, razdelnim pojasom, obostranim trotoarima i biciklističkim stazama bez prepreka. Radovi će biti izvedeni sa minimalnim prekidima železničkog saobraćaja. Izgradnjom podvožnjaka ostvariće se i poslednja saobraćajna veza ispod železničke pruge, čiji nasip preseca deo Novog Beograda, od Tošinog bunara do Jurija Gagarina. Postojeća magistralna pruga ima dva koloseka, a podvožnjak će se projektovati i graditi tako da se ostavi prostor za buduću izgradnju još po jednog koloseka na železničkom nasipu – objasnio je gradski menadžer.\nTehnička dokumentacija koju će najpovoljniji ponuđač morati da uradi, naveo je Vesić, obuhvata idejno rešenje za potrebe pribavljanja lokacijskih uslova, zatim idejni projekat sa studijom opravdanosti, projekat za građevinsku dozvolu, projekat za izvođenje radova i projekat izvedenog objekta.\n– Za spajanje Bulevara umetnosti i Ulice dr Agostina Neta, Direkcija za građevinsko zemljište i izgradnju Beograda već je raspisivala tender tokom 2015. godine, međutim tada nije bilo zainteresovanih ponuđača. Probijanje železničkog nasipa ipak nije nepoznato domaćoj građevinskoj operativi, s obzirom na to da je na istoj železničkoj pruzi, na ukrštanju sa Ulicom Jurija Gagarina uspešno izgrađeno 200 metara železničkog mosta sa izmeštanjem kontaktne mreže i sve to bez dužih prekida u železničkom saobraćaju – zaključio je Goran Vesić.


Klarkova u posjeti Banjaluci - mojKontakt portal - Radio Televizija Kontakt\nKlarkova u posjeti Banjaluci\nPredsjednik Republike Srpske Milorad Dodik istakao je danas da je na putu BiH ka EU neophodno uspostaviti mehanizam koordinacije uz potpuno poštivanje Ustava.\n“Uspostavljanjem mehanizma koordinacije došlo bi se do usaglašenog glasa u BiH o različitim pitanjima”, rekao je Dodik novinarima u Banjaluci nakon sastanka sa administratorom Razvojnog programa UN /UNDP/ Helen Klark.\nOn je naglasio da Srpska želi da BiH napreduje na putu ka EU uz uvažavanje ustavnopravnog poretka. “Nepribližavanje EU i stajanje u mjestu može da šteti. Nastavićemo da radimo sa UNDP-om i drugimmeđunarodnim organizacijama koje se bave važnim pitanjima za BiH”, rekao je Dodik.\nKlarkova je istakla da je cilj UNDP-a da uskladi svoje programe sa razvojnim aspiracijama BiH i njenih entiteta, te da je neophodno uspostaviti mehanizam koordinacije u BiH.\n“Aktivni smo u različitim oblastima, među kojima su ekonomija, ruralni razvoj, energetski sektor i oblasti zaštite životne sredine”, rekla je Klarkova.\nI predsjednica Vlade Republike Srpske Željka Cvijanović razgovarala je danas sa Klarkovom o važnosti uspostavljanja efikasne koordinacije između svih nivoa vlasti u BiH pri realizaciji zajedničkih međunarodnih projekata. Na sastanku je bilo riječi o učešću žena na liderskim pozicijama, kao i o sljedećem ciklusu petogodišnjeg okvirnog plana pomoći UN /UNDAF/ i prioritetima koje je potrebno usaglasiti.\nIstaknuto je da će ovaj proces pomoći da se identifikuju prioriteti u oblastima energetike, turizma, poljoprivrede, te malih i srednjih preduzeća, saopšteno je iz Biroa Vlade Srpske za odnose s javnošću.\nPredstavnici RS sutra se vraćaju u Sarajevo\nNema smetnji na relaciji RS i Srbije


Apple je navodno razmatrao plan za pokretanje sopstvene zdravstvene usluge zasnovane na pretplati, navodi se u izveštaju Wall Street Journal-a. Ideja je zamišljena 2016. godine, ali je navodno zastala, jer je Apple umesto toga svoje zdravstvene napore usmerio na Watch, Apple Health i druge proizvode i usluge.. Ideja je prvi put zamišljena kada je Apple pokušavao da shvati kako bi se podaci prikupljeni od korisnika Watch-a mogli koristiti za poboljšanje zdravstvene zaštite....\nLondon -- Britanske vlasti optužile su Kinu za ućutkivanje disidentskih glasova pošto je policija Hongkonga jutros uhapsila pet novinara prodemokratskog lista Epl dejli.. "Pretresi i hapšenja u Epl dejliju u Hongkongu pokazuju da Peking koristi zakon o nacionalnoj bezbednosti protiv disidentskih glasova, a ne zbog javne bezbednosti", izjavio je šef britanske diplomatije Dominik Rab. Britanski ministar je ocenio da kineske vlasti treba da štite i poštuju slobodu...\nBritanske vlasti osudile Kinu za ućutkivanje disidentskih glasova\nBritanske vlasti optužile su danas Kinu za ućutkivanje disidentskih glasova pošto je policija Hongkonga jutros uhapsila pet novinara prodemokratskog lista Epl dejli (Apple Daily).\nPolicija u Hongkongu danas je uhapsila pet rukovodilaca lista Epl Dejli (Apple Daily) i prvi put je imala nalog za zaplenu...\nIzvor: Kurir, 17.Jun.2021\nUPALI U REDAKCIJU I POČELI DA HAPSE Direktori i urednici poznatih novina optuženi za ugrožavanje nacionalne bezbednosti VIDEO\nPolicija je danas u Hongkongu uhapsila direktore i urednike prodemokratskih novina Epl Dejli (Apple Daily).\nPolicija u Hong Kongu uhapsila je 17. juna pet novinara prodemokratskog lista Apple Daily među kojima i glavnog urednika Ryana Lawa tokom pretresa prostorija, pozivajući se na Zakon o nacionalnoj sigurnosti. Novinari su uhapšeni zbog postojanja...\nPolicija u Hongkongu je uhapsila danas pet novinara prodemokratskog lista Epl dejli (Apple Daily) među kojima i glavnog...


KK Lavovi Brčko BLIŽNJAKOVIĆ PRED ČELINAC | KK Lavovi Brčko\nSutra, u subotu, 07. oktobra u 15:00 časova, pionirska selekcija KK Lavova će u okviru priprema za nastavak sezone u Ligi za mlađe kategorije Područnog košarkaškog odbora Bijeljina u okviru Košarkaškog saveza Republike Srpske odigrati prijateljski meč u Čelincu protiv istoimene ekipe. Trener naše pionirske selekcije Aleksandar Bližnjaković o tom meču rekao je:\nOčekuje nas utakmica protiv izuzetno kvalitetnog protivnika možda i najkvalitetnijeg sa kojim smo imali priliku do sada da igramo kada je u pitanju pionirska konkurencija. U ovom periodu kada se bliži nastavak takmičenja u Ligi za mlađe kategorije PKO BN KSRS za nas je svaka utakmica od izuzetnog značaja. Činjenica da su odlukom Izvršnog odbora KSRS ove godine zadržana godišta od prošle godine i da će za pionirske selekcije igrati dječaci rođeni 2003. godine i mlađi nama je osnovni cilj ove sezone dodatna afirmacija i uigravanje ekipe za narednu sezonu u kojoj imamo velika očekivanja. To prije svega mislim zbog činjenice da kostur naše pionirske ekipe čine igrači rođeni 2004. i 2005. godine.\nBližnjaković cijeni i poštuje ekipu Čelinca, jer to je klub koji postiže izuzetne rezultate dugi niz godina sa izuzetno kvalitetnim stručnim kadrom.\nNe treba trošiti mnogo riječi o Čelincu. Dugi niz godina ističu se u radu i postignutim rezultatima sa mlađim uzrasnim kategorijama. Činjenica da su prethodne takmičarske sezone u pionirskoj konkurenciji bili šampioni Bosne i Hercegovine i da su u svojim redovima imali MVP igrača prvenstva dovoljno govori sama za sebe. Trener Ćikić sa svojim saradnicima radi vrhunski posao, a na nama je da ozbiljnim pristupom i zalaganjem pokušamo iznenaditi favorizovanog domaćina na njihovom parketu.\nTrener Lavova smatra da igračima neće nedostajati motivacije.\nČinjenica da igramo protiv aktuelnog šampiona Bosne i Hercegovine predstavlja motiv sam za sebe. Protivnika izuzetno poštujemo i cijenimo, međutim, naš cilj je da kroz pripremne utakmice sa najkvalitetnijim rivalima u Bosni i Hercegovini i regionu vidimo koliko smo napredovali u prethodnom periodu i koliko smo po kvalitetu blizu najboljim ekipama i u svakoj utakmici idemo na pobjedu. Želja nam da u što skorije vrijeme budemo u društvu najboljih ekipa Bosne i Hercegovine u mlađim uzrasnim kategorijama, a utakmice kao što je ova siguran sam da će nam pomoći da ostvarimo naše želje i ciljeve.


Jun, 2008 No. 82\nBEOGRAD MEDIJSKA PRESTONICA SVETA\nUz učešće preko 300 novinara, urednika, menadžera i vlasnika medija iz celog sveta, u Beogradu je od 14. do 17. juna sa izuzetnim uspehom održan Svetski kongres Međunarodnog instituta za štampu (International Press Institute – IPI). Kongres je otvorio predsednik Srbije Boris Tadić koji je predstavnike medija iz preko 60 zemalja sveta pozdravio u Domu narodne skupštine Republie Srbije. Medijski poslenici iz celog sveta raspravljali su o tome da li trka za profitom guši medije i medijske slobode, kako se stvara medijska slika o susedima, o međunarodnoj saradnji novinara, o tome kako izveštavati o Americi i o mnoštvu drugih tema koje su u ovom trenutku u žiži interesovanja svetske medijska industrije.\nIzuzetno uspešan organizator Svetskog kongresa Međunarodnog instituta za štampu bio je beogradski Media centar (član Asocijacije medija). Po završetku kongresa Beograd je bio i domaćin regioonalne konferencije SEEMO na temu: Mediji, marketing i biznis u čijem radu je učestvovalo preko sto istaknutih urednika i medijskih menadžera iz regiona.\nSERTIFIKATI I ZA WEB SAJTOVE\nSeminarom koji je ABC Srbija organizovala u Asocijaciji medija Srbije, započele su aktivnosti oko izdavanja sertifikata o posećenosti veb sajtova. Na seminaru je učestvovalo više od 30 predstavnika najposećenijih sajtova u zemlji, onlajn izdanja novina i agencija koja se bave internet oglašavanjem.\nUzimajući u obzir izuzetno dinamičan rast budžeta namenjenih vebu i to u celom svetu, ABC Sertifikat će obezbediti i oglašivačima i agencijama objektivnu informaciju o posećenosti nekog sajta. Sa druge strane, vlasnici sajtova će imati jaku podršku za uspešniju prodaju oglasnog prostora.\nŠVAJCARCI PONOVO U ASOCIJACIJI MEDIJA\nAmbasador Švajcarske u Srbiji, Vilhelm Meier /Wilhelm Meier/ i Petr Nemec, prvi čovek kompanije “PharmaSwiss” posetili su sedište Asocijacije medija gde su im domaćini bili glavni urednici I direktori medijskih kuća okupljenih oko Asocijacije.\nTri godine nakon prvog susreta u Asocijaciji i pristupanja “PharmaSwiss” klubu pridruženih članova kada su, tada prisutne, urednike i direktore medijskih kuća informisali o ambicioznim investicionim planovima ove kompanije u Srbiji, ambassador Meier i Petr Nemec su sa zadovoljstvom obavestili prisutne da su svi planovi realizovani a da je konačni rezultat tih aktivnosti 200 novih radnih mesta I značajan doprinos boljoj snabdevenosti lekovima u Srbiji. Ambasador Meier je naglasio da ima utisak da su projekti kompanijePharmaSwiss među onima, ređim, koji su od početka pa do završetka realizovani tačno po dinamici koja je unapred planirana. Peter Nemec je istakao da za kompaniju na čijem je čelu Srbija predstavlja izuzetno značajan tržišni segment na kome uspešno posluje uz poštovanje svih lokalnih pravila I propisa te da će PharmaSwis I u buduće značajnu pažnju, u okviru svojih strateških planova, posvećivati Srbiji. Peter Nemec je istakao da je u kompaniju u međuvremenu investiran I kapital poznatih švajcarskih I američkih investicionih fondova I da će to doprineti još bržem razvoju PharmaSwiss u državama centralne I istočne evrope, Grčkoj I Izraelu. Nemec je izrazio posebno zadovoljstvo uspešnom saradnjom sa medijima koju je ova kompanija imala u proteklom periodu.\nNAGRADA „MILAN PANTIĆ” DIMITRIJEVIĆU I ZEČEVIĆEVOJ\nNagradu „Večernjih novosti” (član Asocijacije medija) za novinarsku hrabrost „Milan Pantić” za ovu godinu dobili su urednik „Radio Goraždevca” kod Peći Darko Dimitrijević i dopisnica „Večernjih novosti” iz Kuršumlije Dragana Zečević.\nNagradu „Milan Pantić” dodeljuje dnevni list „Večernje novosti” u znak sećanja na svog dopisnika iz Jagodine, koji je ubijen 11. juna 2001. godine ispred svoga stana, a ubica još nije pronađen.\nOdluku o laureatima doneo je žiri u čijem su sastavu bili predstavnici „Večernjih novosti”, nedeljnika „Novi put” iz Jagodine, Udruženja novinara Srbije, Nezavisnog udruženja novinara Srbije i Književnog kluba „Đura Jakšić” iz Jagodine. Nagrada je uručena 11. juna u Narodnoj biblioteci u Jagodini, nakon obeležavanja godišnjice smrti novinara Pantića\nBEOGRADSKI AERODROM PREDSTAVLJEN MEDIJSKIM MENADŽERIMA\nTrenutne poslovne aktivnosti, planovi kao i poslovna budućnost Aerodroma “Nikola Tesla” – Beograd (pridruženi član Asocijacije medija) bile su glavne teme razgovora Bojana Krišta, generalnog direktora aerodroma sa većim brojem glavnih urednika i direktora medijskih kuća okupljenih oko Asocijacije medija. Krišto je prisutne detaljno informisao kako o aktivnostima koje menadžment aerodroma preduzima na povećanju konforma i bezbedosti putnika u vazdušnom saobraćaju tako i o skorom puštanju u rad bezbednosnih uređaja za sletanje po magli, faznoj realizaciji projekta kargo centra i mnoštvu drugih detalja vezanih za poslovanje ovog privrednog giganta. Svakako posebna pažnja u razgovoru bila je posvećena predstojećoj privatizaciji i Krištovom objašnjenju zbog čega blagovremeno treba pribaviti deonice Aerodroma “Nikola Tesla” – Beograd. Dogovorena je i još bolja saradnja na informarivnom planu.\n“BETA” USPEŠNO PROMOVISALA GRAFIČKI SERVIS\nNovinska agencija Beta predstavila je 5. juna urednicima vodećih medija u Srbiji svoj novi servis grafičkih ilustracija. Na promociji u Asocijaciji medija u Beogradu, Beta je urednicima i art-direktorima listova, TV stanica i Internet portala predstavila detalje grafičkog servisa, koji je pokrenut u maju. Beta svakodnevno emituje grafičke ilustracije najvažnijih vesti iz zemlje i sveta i namerava da, u saradnji sa korisnicima, unapredi ovaj servis i prilagodi ga njihovim potrebama. Beta je prva novinska agencija u Srbiji i regionu koja je pokrenula servis grafičkih ilustracija.\n“PINK” I “FEŠN TV” ZAJEDNO NA PROSTORU BIVŠE JUGOSLAVIJE\nKako je saopšteno Kompanija „Pink“ biće većinski vlasnik, sa 75 odsto vlasništva, u novoj „Fešn TV“ kompaniji koja će svoj program emitovati na teritoriji šest bivših jugoslovenskih republika, najavljeno je juče na zajedničkoj konferenciji za novinare. Vlasnici Televizije „Pink“ Željko Mitrović i „FešnTV“ Mišel Adam potpisali su ugovor o osnivanju nove kompanije, koja će nositi isto ime kao poznati međunarodni modni satelitski kanal. Nova televizija će emitovati, 30 odsto domaće produkcije, a prenosiće je i međunarodni modni kanal. Sav domaći materijal emitovan na novom kanalu biće na lokalnim jezicima što će program učiniti bliskim našoj publici, a biće i titlovan na engleski Domaću produkciju emitovaće i međunarodni kanal u drugim delovima planete pa je to, prilika da se promoviš u domaći modeli, kreatori i fotografi.\n«NINAMEDIA» NOVI PRIDRUŽENI ČLAN ASOCIJACIJE MEDIJA\nAgencija «Ninamedia» tržišni lider u Srbiji u domenu press klipinga i jedna od brzo rastućih agencija kada je reč o povećanju obima posla u domenu istraživanja tržišta – novi je pridruženi član Asocijacije medija. Zahvaljujući timu od 125 zaposlenih mladih i stručnih ljudi i vlastitim softverskim aplikacijama «Ninamedia» svakodevno zadovoljava potrebe za press klipingom i media monitoringom za više od 330 klijenata među kojima su skoro sve vodeće domaće i inostrane kompanije, kao i najznačajnije vladine i nevladine organizacije u Srbiji. «Ninamedia» je dobro poznata po kvantitativnim i kvalitativnim analizama medijske prisutnosti a u ovoj godini je posebno aktivna u istraživanju javnog mnjenja i naprednim analizama tržišta. O ovom, najnovijim aktivnostima «Ninamedia» posebno će biti reči na promotivnom skupu koji će biti održan u sedištu Asocijacije medija u Beogrdu 24. juna 2008. godine, kada će stručnjaci ove kompanije posebno govoriti o pouzdanosti dobijenih podataka prilikom istraživanja kao i o potpunoj kontroli istraživačkog prcesa.\nNINHAUS UZ HOMBAHA NA ČELU VAC MEDIJSKE GRUPE\nKristijan Ninhaus (48) biće od 1.jula 2008. godine, jedan od ukupno dva generalna direktora VAC medijske grupe (WAZ). Zajedno sa generalnim direktorom Bodo Hombahom (55) vodiće ubuduće evropsku medijsku kuću sa sedištem u Esenu. VAC medijska grupa obrne sa svojih 16.000 zaposlenih u devet evropskih zemalja sa regionalnim novinama, časopisima i elektronskim medijima preko 1,7 milijardi evra. Medijski menadžer, Kristijan Ninhaus, započeo je karijeru u kompaniji Gruner+Jar a od 2001. godine vodio je poslove u Bild grupi u Aksel Špringer AG. Ninhausa je na mesto jednog od dvojice generalnih direktora imenovala osnivačka porodica Funke.\nDELTA ULAZI NA SLOVENAČKO TRŽIŠTE\nDelta Real Estate, kompanija iz sastava Delta Holdinga (pridruženi član Asocijacije medija), izabrana je za trgovačkog partnera u izgradnji budućeg sportskog parka Stožice u Ljubljani. Ovaj projekat predstavlja prvi ulazak Delte na do sada zatvoreno slovenačko tržište.\nInvesticija Delte vredna je 242,5 miliona evra, a šoping-mol treba da bude otvoren krajem 2010. godine. Prema potpisanom predugovoru, šoping-mol u Stožicama gradiće slovenački partner, prema idejnom projektu i tehničkim rešenjima koje će dati Delta. Potpisivanju predugovora u Ljubljani prisustvovali su predsednik Delta Holdinga Miroslav Mišković i gradonačelnik Ljubljane Zoran Janković.\n«DANAS» DODELIO GODIŠNJE NAGRADE\nDragan Bujošević, novinar nedeljnika NIN dobitnik je nagrade „Stanislav-Staša Marinković“, za novinarsku hrabrost i analitičnost, dok je Jelena Tasić, novinarka Danasa, dobila nagradu „Nikola Burzan“, koja se dodeljuje za izuzetne novinarske rezultate između dveju godišnjica lista.\nLaslo Vegel, književnik i Ivica Smolić, predsednik Upravnog odbora Komercijalne banke, dobitnici su priznanja „Prijatelj lista Danas“. Mihal Ramač, glavni i odgovorni urednik Danasa uručujući nagrade na prigodnoj svečanosti istakao je da je osnovna ideja prilikom pokretanja lista pre 11 godina bila da se proširi prostor slobode javne reči.\n«ADRIA MEDIA» PREUZIMA «MAMA MEDIA»\nPreuzimanjem izdavačke kuće Mama Media, Adria Media Serbia (član Asocijacije medija) u svoj portfolio dodaje tri naslova posvećena roditeljstvu – dva magazina i jedan internet sajt. Ova transakcija trenutno je u postupku odobrenja Komisije za zaštitu konkurencije, oficijelnom telu za borbu protiv monopolizma u Srbiji.\n«Mama» je mesečnik koji je već 11 godina, od svog prvog broja, na lokalnom tržištu lider u segmentu magazina o roditeljstvu. »Trudnoća» je spin-off magazin posvećen trudnicama i izlazi deset puta godišnje. Treći naslov kuće Mama Media je najpopularniji internet sajt posvećen roditeljstvu u Srbiji – www.yumama.com.\nBernd Rademann, CEO izdavačke kuće Adria Media Serbia, izjavio je: “Kvalitet i uspeh koji su ovi časopisi i internet sajt postigli kod oglašivača, savršeno se uklapaju u našu strategiju razvoja u Srbiji”.\n“EKONOMISTOV” GODIŠNJI FORUM O KOMUNIKACIJAMA\nEkonomist Media Group (član Asocijacije medija) i Ekon:ference organizuju Prvi godišnji foruma o komunikacijama, koji će biti održan 26. juna 2008. godine u hotelu President u Kovilovu kraj Beograda.\nForum će otvoriti većinu gorućih pitanja iz oblasti medija, odnosa sa javnošću i marketinga, sa posebnim osvrtom na aktuelna kretanja u ovim oblastima. U fokusu Prvog godišnjeg foruma o komunikacijama, biće pitanje odnosa između medija, agencija za odnose sa javnošću, kompanija, marketinških agencija i oglašavanja uopšte.\nUčesnici Foruma biće predstavnici najznačajnijih medija iz zemlje i regiona, PR agencije, kao i agencije za marketinška istraživanja, marketinška odeljenja kompanija svih profila, kao i najjače agencije koje se bave advertajzingom u zemlji i okruženju.\nCena kotizacije za učešće u radu ovog jedinstvenog skupa je 350 evra (plus PDV) u dinarskoj protivvrednosti, a detaljne informacije o skupu očekuju vas na internet adresi:\nO JUGU I KOSOVU\nRegionalna informativna agencija JUGpress, čije je sedište u Leskovcu, počela je sa objavljivanjem tekstova o jugu Srbije i Kosovu i Metohiji na albanskom jeziku, a uskoro će svi sadržaji biti prevođeni i na romski jezik. JUGpress postoji već dve godine i informativno pokriva jug Srbije, sa posebnim akcentom na opštine Bujanovac, Preševo i Medvedju, Kosovo i Metohiju i severozapadnu Makedoniju.U prvih pet meseci sajt JUGpressa beleži oko 85.000 poseta. Na svom web sajtu agencija, čiji je osnivač nevladina organizacija Centar za demokratiju i razvoj juga Srbije, objavljuje tekstove, fotografije, tonske snimke i video izjave, kao i intervjuue i emisije u kojima gosttuju eminentni poznavaoci regiona. Opširnije o svemu na internet adresi: www.jugpress.com\nPRIZNANJE ROBERTU ČOBANU\nPredsednik kompanije “Color Press Group” (član Asocijacije medija), Robert Čoban primio je plaketu Regionalne privredne komore Novi Sad za 2007. godinu, za ostvaren izuzetan doprinos u razvoju privrede u regionu.\n"Junska nagrada" Privredne komore Novi Sad je priznanje koje se dodeljuje kompanijama i pojedincima za ostvarene rezultate u povećanju proizvodnje, poboljšanju preduzetništva i menadžmenta, kao i njihovog doprinosa u povezivanju obrazovne, istraživačke i privredne delatnosti.\nPovelju Privredne komore Novi Sad, pored “Color Press Group” dobili su i: “Carnex” AD Vrbas, “Budućnost” Ad Novi Sad, “Remming” DOO Novi Sad, “Tarkett” Doo Bačka Palanka, “Metals Banka” AD Novi Sad, “Aling Connel” DOO Gajdobra, “PIP” DOO Novi Sad, RTV “Panonija”, DOO Novi Sad.\n»POLITIKIN» POSLOVNI KLUB OBELEŽIO PRVU GODIŠNJICU\nPromocijom knjige intervjua objavljenih u Ekonomskoj rubrici «Politike» (član Asocijacije medija) pod naslovom «Razgovori 2007-2008» obeležena je godišnjica «Politikinog» poslovnog kluba. Ovo je bio i povod da se u «Politici» okupi više od 200 uglednih poslenika srpske ekonomske scene – ministara, privrednika, bankara, ekonomista.\nPrema podacima, koje je na ovom skupu saopštio Srđan Janićijević, generalni direktor, «Politiku» svakodnevno čita više od 84.000 ljudi koji se nalaze na najvišim pozicijama u najrazličitijim oblastima društva. Tako je «Politika» svakog dana u rukama 16.000 privrednika, 15.000 profesora, 6.000 bankara, 5.000 advokata i sudija i više hiljada lekara, istakao je Janićijević i najavio da će Ekonomska rubrika uskoro biti proširena najnovijim izveštajima sa svetskih berzi, ali i da će najstarije novine na Balkanu uskoro biti bogatije i za specijalni poslovni dodatak.\nU Geteborgu je nedavno održan godišnju kongres Svetske novinske asocijacije (World Association of Newspapers – WAN). Bio je to povod da čelnici WAN saopšte najnovije podatke koji se odnose na svetsku novinsku industriju. Naime, na svetskom nivou prodati tiraži uvećani su tokom 2007. godine u odnosu na prethodnu za značajnih 2,57 procenata a u periodu od poslednjih pet godina tiraži su povećani za 9,39 odsto. Ako se prodatim tiražima dodaju i tiraži besplatnih listova onda ukupan porast iznosi 3,65 procenata u odnosu na prethodnu godinu ili 14,30 odsto u periodu od pet godina. Inače tiraž besplatnih dnevnih listova na svetskom nivou učestvuje sa sedam procenata u ukupnim tiražima, a kada je reč o Evropi onda se taj procenat penje čak do 23 odsto.\nBBC ZA WEB ISTORIJU\nBBC – britanski javni rtv-servis trenutno je u procesu realizacije grandioznog poduhvata. Stručnjaci BBC preuzeli su obavezu da kreiraju web stranicu za svaku epizodu tv- programa koje je BBC emitovao tokom proteklih osam decenija. Web stranice sadržavaće osnovne informacije o svakom programu kao i informacije na koji način on može da se vidi. BBC je započeo eksperimentalno emitovanje tv-programa 1932. godine.\nViše od 532 miliona ljudi u svetu kupuje novine svakog dana u odnosu na “samo” 486 miliona, koliko ih je kupovalo novine 2003. godine. Čak 74 od 100 najprodavanijih novena na svetu izdaje se u Aziji. Od ove cifre u Kini, Japanu i Indiji štampa se čak 62 najtiražnija svetska lista.\nPet najvećih novinskih tržišta na svetu su Kina sa 107 miliona prodatih primeraka dnevno, Indija sa 99 miliona, Japan sa 68 miliona, SAD sa skoro 51 milion prodatih primeraka i Nemačka sa 20,6 milona prodatih primeraka novina dnevno.\nIFRA SUSRET U LJUBLJANI\nJedna od vodećih svetskih organizacija posvećenih novinskoj industriji i njenim potrebama – IFRA organizuje 25. i 26. septembra 3. Konferenciju Jugoistočne Evrope u Ljubljani. Na konferenciji će se govoriti o problemima štampe i distribucije, a posebna tema biće posvećena i konvergenciji (Oglašavanje i digitalni mediji). Za sve sesije obezbeđen je simultani prevod na engleski, slovenački i hrvatski. Detaljnije informacije o skupu na kome je prošle godine u Beogradu učestvovalo više od 100 učesnika iz 12 zemalja očekuju vas na internet adresi: www.ifra.com\nBERTELSMAN PRODAJE UDEO U SONY BMG\nMedijski džin, kompanija Bertelsman (između ostalog vlasnik tv mreže RTL) najavila je prodaju 50 procenata svog udela u muzičkoj kompaniji Sony BMG koju zajednički poseduje sa japanskim elektronskim gigantom.\nBertelsman očekuje da na ime prodaje svog dela prihoduje 1,2 do 1,5 milijarsi dolara. Sony ima opciju prava preče kupovine u slučaju da Bertelsman nastavi da insistira na prodaji udela.\nUkupno 312 besplatnih novina distribuira se širom sveta u tiražu od 41,04 miliona primeraka dnevno što predstavlja porast od 20 procenata u odnosu na prethodnu godinu, a čak 173 procenta u odnosu na period od pre pet godina.\nPet najtiražnijih besplatnih dnevnih listova na svetu su italijanski “Lego” sa 1,95 miliona tiraža svakodnevno, britanski “Metro” sa distribuiranim tiražom od 1,37 miliona primeraka, “20 Minutes” u Španiji sa milion primeraka, kanadski “Metro” sa 990.000 primeraka i Que i ADN u Španiji sa 959.000 primeraka.\nRINGIER LANSIRAO “BLIK AM ABEND”\nMoćna švajcarska izdavačka kompanija Ringier lansirala je prvih dana juna na tržište besplatni popodnevni list „Blick am Abend“ sa namerom da na taj način zamene prethodno besplatno izdanje „Heute“. Novi besplatni list „Blick am Abend“ priprema isti uređivački tim koji je pripremao i „Heute“ a distribuira se na području Ciriha, Berna i Bazela.\nTokom prethodne godine prodati tiraž dnevnih novina porastao je u Južnoj Americi za 6,72 odsto i Aziji za 4,7 procenata. Prodati tiraži opali su tokom prethodne godine u Africi za 0,49 odsto, Evropi 1,87 procenata, Severnoj Americi 2,14 odsto i u Australiji i Okeaniji za 4,28 procenta.\nU okviru Evropske unije tiraž prodavanih dnevnih novina beleži pad od 2,37 odsto tokom 2007. godine. Najveći pad prodatih tiraža od čak 11,57 posto beleži Poljska. Najveći rast prodatih tiraža od 7,20 procenta zabeležila je Buarska.\n“TAJMS” MENJA IZGLED\nŠirom sveta poznati “The Times” lansirao je, početkom juna, u okviru prve faze prelaska na pun kolor nekoliko uređivačkih promena. Uređivaći su više prostora izdvojili za magazinski deo posvećen life&style zbivanjima, kao i umetnosti. Više prostora je izdvojeno za igre i slagalice, a predstavljena je i stranica za mlade. Uredništvo je “noseće” tekstove premestilo na drugu stranu novina i “iskopalo je” originalni naziv novina “The Daily Universal Register” da posluži kao putokaz čiaocima koji se pitaju šta da rade i kuda da idu mimo glavnih naslova.\nU SAD RASTE POSETA STRANICAMA INTERNET MAGAZINA\nPrema podacima koje je saopštilo Udruženje američkih izdavača magazina, web stranice grupacije “consumer magazine” imale su tokom prvog kvartala 2008. godine 70,7 miliona pojedinačnih poseta. To je za čak 11,9 odsto više nego u istom periodu prethodne godine. Reč je o čak tri puta većem rastu broja poseta u odnosu na prosečan broj ukupnih internet poseta tokom prvog kvartala.\nMEKSIKO: AXEL SPRINGER STARTOVAO SA “AUTO BILD” MAGAZINOM\nNemački izdavački gigant, kompanija Axel Springer lansirala je polovinom juna prvo latinoameričko izdanje poznatog magazina „Auto Bild“. Magazin će na osnovu licencnih prava izdavati „Lyrsa Editores“ jedna od vodećih izdavačkih kuća u Meksiku. „Auto Bild“ će se prodavati kao mesečnik po ceni od 29 pesosa (oko 1,79 evra).\nNemačko izdanje „Auto Bild“ magazina prvi put je štampano 1986. godine. Danas, sa prosečno prodatim tiražom od 642.900 primeraka po broju i više od 2,8 miliona čitalaca po broju reč je o najvećem evropskom auto magazinu. U Srbiji i Crnoj Gori magazin „Auto Build“ izdaje Politika novine i magazini (član Asocijacije medija).


Izrael, Palestina i nasilje: Sukobi nastavljeni, Amerika i EU pozivaju na prekid nasilja | Boom93\nDo eskalacije nasilja došlo je u ponedeljak uveče pošto su palestinski ekstremisti ispalili više od 300 raketa ka Izraelu i u tim napadima je ranjen 31 čovek.\nKao odgovor na to, izraelska vojska otpočela je vazdušne napade na Gazu u kojima je poginulo 24 ljudi.\nEkstremistička organizacija Hamas, koja kontroliše palestinsku teritoriju, saopštila je da je branila džamiju Al Aksa u Jerusalimu od „agresije i terorizma” Izraelaca.\nUpravo su se ispred te džamije u delu Starog grada u Jerusalimu u ponedeljak sukobili palestinski demonstranti i izraelska policija, a povređeno je više stotina ljudi.\nU saopštenju se preti i da će Hamas „napraviti pakao od Aškelona” ako izraelska vojska bude gađala palestinske civile.\n„Nameravamo da gađamo Hamas i njegove vojne objekta jer sprovode agresiju na Izrael”, rekao je Jonatan Konkrijus, portparol izraelske vojske.\n„Ali situacija na terenu je gotovo nemoguća, a Hamas i druge terorističke organizacije se ubacuju među civile”, tvrdi portparol izraelske vojske.\n„Obe strane moraju da smanje napetosti”, poručio je.\nDominik Rab, ministar spoljnih poslova Velike Britanije, u poruci na Tviteru je napisao da raketni napadi „moraju da prestanu” i pozvao na „prestanak napada na civile”.\nĐozep Borelj, šef diplomatije EU, rekao je da „značajan porast nasilja” na Zapadnoj obali, kao i u Gazi i Istočnom Jerusalimu „mora odmah da prestane”.\n„Ispaljivanje raketa iz Gaze na civile u Izraelu je potpuno neprihvatljivo i to pothranjuje dinamiku eskalacije nasilja”, rekao je portparol.\n„Bure baruta je već zapaljeno i može da eksplodira u svakom trenutku”, rekao je Gilad za Vojni radio.\nPolicajci su u ponedeljak ujutru dobili naređenje da uđu u kompleks kako bi „rasterali demonstrante”.\nIzraelska policija je saopštila je da je upotrebila silu kako bi „uspostavila red” zbog „nereda hiljada vernika” posle večernjih molitvi.\n„Policija mora odmah da prestane da ispaljuje dimne bombe i gumene metke na vernike, a mladi moraju da se smire i budu tihi”, citirala je novinska agencija Rojters pozive sa razglasa.\n„Oni nam ne daju da se molimo. Svakodnevno se vodi borba, svaki dan dolazi do sukoba. Svakog dana postoje nevolje”, rekao je Mahmud Al-Marbua (27) agenciji Rojters.\nUN su saopštile da bi Izrael trebalo da otkaže bilo kakvo iseljenje i da primeni “maksimalno ograničenje u upotrebi sile” protiv demonstranata.


Zaštitite medicinsku dokumentaciju svojih pacijenata\nZdravstvo prolazi kroz digitalnu transformaciju. Digitalizacija medicinskih kartona je od suštinskog značaja za zaštitu ove osetljive vrste privatnih podataka od neovlašćenog pristupa i upotrebe. Mnogi izazovi sa kojima se suočava zdravstvena industrija postali su očigledniji tokom pandemije. Udaljavanje od zastarelih sistema i prihvatanje novih tehnologija u zdravstvu temelj je boljeg rukovanja medicinskim kartonima i pružanja novih, digitalnih i zdravstvenih usluga na daljinu.\nZdravstvena industrija je u odličnom položaju, neopterećena mnogim različitim tehnološkim slojevima, kao što je slučaj sa nekim drugim industrijama. U stvaranju nove bezbednosne arhitekture za nadolazeći talas digitalno pruženih zdravstvenih usluga, digitalni identitet i verifikacija identiteta putem internet predstavljaju temelj.\nPružite nove digitalne i daljinske usluge\nNaša rešenja donose brojne funkcionalnosti od kojih bi zdravstvena industrija mogla imati koristi, kako u pogledu usklađenosti propisa sa privatnim podacima, tako i pružanja efikasnijih usluga pacijentima. Od ulaska novih kupaca do digitalno pruženih zdravstvenih usluga, povezivanja digitalnih ličnih dokumenata i medicinske dokumentacije do sigurnog pristupa njima, pokrivamo sve vaše potrebe za zaštitom podataka i privatnosti.\nBlinking pruža pacijentima uvid u upotrebu njihovih privatnih medicinskih podataka i mehanizam saglasnosti za omogućavanje ili ukidanje pristupa podacima. Prihvatajući naš pristup i oslanjajući se na Blinking, možete biti sigurni da su podaci pacijenata šifrovani, zaštićeni i da pripadaju samo svakom pojedinačnom pacijentu. Naša platforma pruža jasan trag (evidenciju) ulaza iz više izvora, osiguravajući da se podacima ne manipuliše i ne upravlja neovlašćeno.\nPrednosti specifične za industriju:\nRecepti putem interneta\nSigurna komunikacija medicinskih uređaja\nSigurno deljenje dokumenata


Petković u Zubinom Potoku sa predstavnicima Srba sa KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković u Zubinom Potoku sa predstavnicima Srba sa KiM\nPetković u Zubinom Potoku sa predstavnicima Srba sa KiM: Važno da sačuvamo mir i jedinstvo\nDirektor Kancelarije za Kosovo i Metohiju Petar Petković nastavio je dvodnevnu posetu južnoj pokrajini obilaskom opštine Zubin Potok.\nOn se sastao sa političkim i institucionalnim predstavnicima Srba sa Kosova i Metohije sa kojima je razgovarao o političko-bezbednosnoj situaciji u pokrajini, posebno u svetlu krize na istoku Evrope, neophodnosti održavanja izbora 3. aprila u srpskim sredinama na KiM, kao i o odlukama Vlade Srbije kojima se ublažavaju posledice krize koja je nastala u Evropi i svetu.\nPetković je istakao da naš narod na Kosovu i Metohiji ne treba da strahuje jer će svih osnovnih životnih namirnica biti dovoljno.\n- Razgovarali smo o svim važnim i ključnim pitanjima za opstanak i ostanak srpskog naroda na KiM i punoj podršci Republike Srbije i predsednika Aleksandra Vučića našem narodu ovde na KiM. Preneo sam poruku predsednika Vučića da treba da sačuvamo mir i stabilnost jer je to preduslov za ekonomski razvoj cele države Srbije, pa samim tim i srpskog naroda na KiM. Mir i stabilnost su nam neophodni u ova teška vremena, i zbog toga je važno da svega čega ima u centralnoj Srbiji, kada je reč o životnim namirnicama, biće i za naš narod ovde na KiM. Puni su nam magacini, odgovorno i domaćinski smo se odnosili po tom pitanju, tako da naš narod ne mora ništa da brine, a Srbija će se postarati, kao što je to činila i u prethodnom periodu, da sve obezbedi našim sugrađanima - istakao je Petković.\nOn je poručio da će biti nastavljeni projekti za pomoć države Srbije i Kancelarije za KiM našem narodu u pokrajini.\n- Razgovarali smo i o onome što je posebno važno, a to je nastavak projekata Vlade Srbije i Kancelarije za KiM - i kada je reč o stanogradnji, i o pomoći poljoprivredi i privredi i svim drugim važnim segmentima za opstanak našeg naroda - poručio je Petković.\nOn je podsetio da Kancelarija u opštini Zubin Potok gradi sedam novih zgrada, pet u prošloj godini i dve u ovoj godini, što je više od 100 novih stanova.\n- Imamo "Simpo", gde je Vlada Srbije izdvojila više od 150 miliona dinara, imamo "Jumkos", gde je zaposleno 48 radnika, a mi smo dodatno zaposlili još 22 radnice u pogonu u Brnjaku koji je otvoren uz podršku Kancelarije za KiM od 70 miliona dinara. Činimo sve što možemo da pomognemo našem narodu i kada je reč o poljoprivrednoj mehanizaciji i setvenom materijalu, što smo činili i u prethodnom periodu.\nNa kraju posete Petković je obišao sedmočlanu porodicu Mihajlović u selu Gornje Dobroševine kojoj je Kancelarija za Kosovo i Metohuju izgradila kuću od 89 kvadrata, a prilikom posete domaćin Zvonko izrazio je potrebu da dobije još jednu kravu što će mu uz pomoć Kancelarije biti i omogućeno. On se zahvalio direktoru Petkoviću, predsedniku Vučiću i državi Srbiji na pomoć za ostanak i opstanak na Kosovu i Metohiji.


Pitanje 11649 • Kako da proverim koliko imam bodova za prekrsaje u saobracaju? Unapred hvala\nKako da proverim koliko imam bodova za prekrsaje u saobracaju? Unapred hvala\nPrema članu 198. Zakona o bezbednosti saobraćaja na putevima (“Sl. Glasnik RS”, br. 41/2009, 53/2010, 101/2011, 32/2013- odluka US i 55/2014) Na pisani zahtev vozaču će se, u roku od najviše sedam dana, dati obaveštenje o stanju broja kaznenih poena koje taj vozač ima u trenutku podnošenja zahteva.\nKaznene poene evidentira teritorijalno nadležna organizaciona jedinica Ministarstva unutrašnjih poslova koja vodi vozača u evidenciji na osnovu pravnosnažne odluke o kažnjavanju.\nTroškove izdavanja obaveštenja snosi vozač podnosilac zahteva.\nPrema članu 8. Pravilnika o načinu vođenja evidencije o kaznenim poenima i oduzimanju vozačkih dozvola (“Službeni glasnik RS”, br. 46/2010) Zahtev izlgeda ovako:\nKategorije: Prekršaji Bookmark the permalink\nPrethodnoImam deo porodične kuće koju sam gradila sa pokojnim mužem, i tu mi živi sin sa porodicom. Imam i X jutara zemlje koju sam nasledila od roditelja. Želim da sklopim brak i interesuje me da li će moj drugi suprug imati pravo da nasledi nešto od te imovine u slučaju moje smrti. Imam dvoje odrasle dece sa prvim suprugom. Kako da rešim da me moja deca naslede? Hvala. SledećeU poštanskom sandučetu sam našla “poziv za okrivljenog” od Prekršajnog suda u Beogradu (Topličin venac 11), a da mi nije jasno o čemu se radi jer se ne navodi o kakvom prekršaju se radi,o čemu ćeme ispitivati, a u prilogu nije data kopija zahteva za pokretanje postupka. Šta ja u ovoj situaciji treba da uradim i kome da se obratim za pomoć.


SRAMOTA, SRBIJA POKRADENA U BORBI ZA BRONZU! Basketaši ostali bez odličja na Svetskom prvenstvu /FOTO/ /VIDEO/\nReprezentacija Srbije u basketu 3x3 poražena je na Svetskom prvenstvu u borbi za bronzu od Poljske sa 18:15 u meču koji je imao neobičan kraj.\nSavić je na 14:13 za Poljsku izblokirao protivnika, iznudio faul i dobio dva slobodna bacanja koja je hladnokrvno iskoristio, a onda, sramota.\nMajstorović je pogodio za 15:14 na pet sekundi do kraja, u poslednjem napadu je Amerikanac Hiks nagazio liniju za tri (dva poena), faulirao ga je Marko Savić, a sudije prema "novim pravilima" dodelile dva bacanja uz pogođen šut iz nemoguće pozicije - 15:16.\nI pored toga, umesto jedan penal, dobio je dva (ponavljamo, nagazio je liniju), iskoristio šansu za prevelikih 18:15 koje "orlovi" nisu mogli da stignu na tri sekunde do kraja.\nEkipa "orlova" sa Dušanom Domovićem Bulutom, Dejanom Majstorovićem, Mihailom Vasićem i Markom Savićem nije imala sreće u ovoj završnici, ali svakako može da bude ponosna na izdanje tokom čitavog turnira.\nFinale se igra između SAD i Letonije, a na programu je od 19.40.\n"PALI SMO JUNAČKI, NISMO IH DOKRAJČILI KAD JE TREBALO" Tucak posle neverovatnog meča: Čestitam Srbiji, kako nama tako i njima...\nReprezentacija Srbije u basketu 3x3\nReprezentacija Poljske u basketu 3x3\nSvetsko prvenstvo u basketu 3x3\nSPEKTAKL U SRBIJI! Novi Sad domaćin predolimpijskog turnira u basketu 3x3\nVeliki peh zadesio je košarkaša Šinđijang Flajing Tajgersa, Lutubulu Lutubulu.\n“Uz Medžika, Ajzea Tomas je za mene najveći plejmejker u NBA ligi, ali je kao čovek g***o”, rekao je Majkl Džordan u jednoj epizodi megauspešnog dokumentarnog serijala “Poslednji ples”.\nVELIKI USPEH Veteranke Srbije druge na svetu\nKošarkaške veteranke Srbije napravile su ogroman uspeh osvajanjem drugog mesta na Svetskom prvenstvu i pored poraza od selekcije Brazila u finalu sa 57:46.\n"KOŠARKAŠKA KLINIKA" DOBILA JOŠ JEDNOG PREDAVAČA Igor Kokoškov dolazi u Beograd\nPored renomirаnog NBA strаtegа Stenа Vаn Gаndijа, nа 18. Beogrаdskoj trenerskoj klinici, kojа se u orgаnizаciji Udruženjа košаrkаških trenerа Srbije uz pomoć KSS trаdicionаlno održаvа i ove godine, od 29. do 30. junа u beogrаdskoj dvorаni „Rаnko Žerаvicа“, predаvаč će viti još jedаn NBA trener – nаš Igor Kokoškov.\nPETAR BOŽIĆ ZA BLICSPORT "Velika mi je čast što sam bio deo San Antonija, titula u Americi je donela poseban osećaj"\nBoravak Petra Božića na kampu "NBA bez granica", bila je lepa prilika za "kašičicu" razgovora sa bivšim kapitenom i trenerom našeg najtrofejnijeg kluba, Partizana, o boravku i radu u Ostinu, razvojnom timu San Antonija, čiji je šef stručnog štaba, Greg Popovič, bio najaktiviji učesnik manifestacije u Beogradu.\nKošarkaške legende se okupile u Ljubljani, posle 43 godine na mestu uspeha\nKošarkaši jugoslovenske reprezentacije, koji su 1970. godine na Svetskom prvenstvu u Ljubljani osvojili zlatnu medalju, u nedelju su u tom gradu posetili novootvorenu Kuću sporta, informativni centar koji će pružati informacije i usluge u vezi sa svim sportskim događajima u Ljubljani.\nFIBA ČESTO "MAŠI", ALI OVO SU UBOLI BEZ KOSKE! Fantastična vest za Srbiju: "SVI KOŠARKAŠI IZ NBA lige biće na Olimpijskim igrama u Tokiju!"\nSjajne vesti za ljubitelje košarke stižu iz FIBA!\nPitali smo FIBA da li su Amerikanci testirani na doping, evo kako glasi odgovor\nPo okončanju Svetskog prvenstva u košarci, u čijem je finalu reprezentacija Sjedinjenih Američkih Država savladala našu sa 129:92, stotine komentara čitalaca Blicsporta ponavljali su "lako je njima da pobeđuju, kada se ne testiraju na doping". Na tu temu zatražili smo odgovore od nadležnih međunarodnih institucija.\nPRVA POBEDA U PRIPREMNOM PERIODU Košarkaši Partizana nadigrali reprezentaciju Angole\nKošarkaši Partizana ostvarili su prvu pobedu u pripremnom periodu, pošto su u prijateljskom meču zatvorenog tipa savladali reprezentaciju Angole sa 90:75 (30:12, 21:20, 21:20, 17:23).\nHLADNE GLAVE I NA POBEDU Đorđević za "Blic" o povredama Tea i Nedovića, atmosferi i meču sa Hrvatskom\nUprkos porazu u drugom kolu turnira u Kordobi od domaćina Argentine (79:74), selektor naše košarkaške reprezentacije Aleksandar Đorđević nije bio nezadovoljan.\nHEROJ KOJI JE ODVEO "ORLOVE" DO MUNDOBASKETA Lučić: Odvikao sam se od punog "Pionira" /VIDEO/\nNaši košarkaši savladali su Izrael sa 97:76 i izborili plasman na Mundobasket, a Vladimir Lučić, najefikasniji pojedinac sa 22 poena, istakao je da je uživao što je ponovo igrao u dvorani u kojoj je sa Partizanom beležio uspehe.\nU eksploziji u firmi u Goraždu povređen muškarac, uviđaj u toku\nJanković: Osuđivati žrtve silovanja je kulminaciju seksizma i stereotipa u našem društvu\nMINIMALAC ZVEZDE PROTIV RUSA Milunović doneo trijumf crveno-belima na pripremama\n"Nisu samo Micić i Larkin pretnja"! Crveno-beli već u EVROLIGA MODU, sledi teško gostovanje u Istanbulu\nSAŠA KOVAČEVIĆ OBOŽAVA BOGDANOVU ĆERKU Pogledajte kako je brižan prema njoj, naslednica njegove devojke voli da provode vreme zajedno\nPOČELO SUĐENJE MILANU KALINIĆU Optužen je za tuču na utakmici, a evo šta je rekao tužiocima


Telekom Austrija ne otkriva strategiju u pregovorima – Nadlanu.com\nTelekom Austrija ne otkriva strategiju u pregovorima\nBEČ, 7. aprila 2011. (Beta) - Telekom Austrija pregovara sa Vladom Srbije o poboljšanju ponude za kupovinu Telekoma Srbije i još nije utvdio konačnu odluku, potvrdjeno je u četvrtak Beti u austrijskoj telekomunikacionoj kompaniji.\nJuta Mosbah zadužen za komunikacije u grupi Telekom Austrija rekao je da kompanija nije u poziciji da otkriva strategiju u pregovorima sa Vladom. "Medjutim, mogu da potvrdim da analiziramo mogućnosti i da je naš tim počeo pregovore sa srpskom vladom", kazao je Mosbah.\nTelekom Austrija je na tenderu za 51 odsto Telekoma Srbije jedini dostavio ponudu sa cenom od 950 miliona evra uz investicije od 450 miliona evra.\nVlada Srbije, koja je minimalnu cenu za 51 odsto Telekoma Srbije utvrdila na 1,4 milijarde evra, Telekomu Austrije je dala dodatni rok od 15 dana da poboljša ponudu. Taj rok ističe 12. aprila.\nU Vladi Srbije ne žele da komentarišu pregovore sa Telkom Atsrija, ali je Beti rečeno da je ostao nepromenjen stav da 51 odsto kapitala Telekoma Srbija neće biti prodato ispod cene od 1,4 milijarde evra.


Donesena odluka o postavljanju spomen-krsta na Zlatištu\nROGATICA - Predsjedništvo Saveza logoraša Republike Srpske donijelo je odluku o postavljanju spomen-krsta na Zlatištu, posvećenog ubijenim Srbima u Sarajevu tokom proteklog rata. "Posjedujemo dokumentaciju da je državno zemljište ne kome će biti izgrađen ...\n... spomen-krst dodijeljeno Savezu logoraša", rekao je u Rogatici predsjednik Saveza logoraša Republike Srpske Branislav Dukić nakon današnje sjednice Predsjedništva Saveza, kojoj je prisustvovalo i sedam načelnika opština sarajevsko-romanijske regije.\nOn je napomenuo da će drugi detalji u vezi sa postavljanjem spomen-krsta biti dogovoreni sa sedam načelnika opština sarajevsko-romanijske regije, porodicama poginulih i Boračkom organizcijom Republike Srpske.\nPrema njegovim riječima, ovaj savez će pripremiti svu neophodnu dokumentaciju za gradnju spomen-krsta na zemljištu koje je dodijeljeno Savezu logoraša, površine 1.056 metara kvadratnih.\n"Neće biti problema sa finansijama za izgradnju krsta, kao obilježja pravoslavnog naroda za poginulih oko 6.600 Srba u i oko Sarajeva u odbrambeno-otadžbinskom ratu", rekao je Dukić novinarima.\n"Bošnjaci po Republici Srpskoj grade memorijalne centre, nazivajući Srbe `teroristima` i `agresorima`. Želimo ovim krstom i mnogim drugim krstovima, koji će biti podignuti, pokazati da su Srbi živjeli ovdje i jedan su od najstarih naroda na ovim prostorima", istakao je Dukić.\n"Oni smatraju da su Srbi `agresori`, dok su Bošnjaci žrtve rata, tako da nema saradnje", kaže Dukić.


Novi model privrednog rasta u Srbiji\nSrbija je tokom poslednje decenije beležila relativno visok privredni rast – BDP je u periodu od 2001. do 2008. rastao po prosečnoj stopi od 5,4%. Međutim, potrošnja je bila pokretač ovog privrednog rasta, te su velike sume ostvarene privatizacijom i strana ulaganja korišćeni za finansiranje neodrživog trenda povećanja potrošnje i produbljivanja deficita tekućeg računa, koji je 2008. godine dostigao svoj najviši iznos od čak 20% BDP-a. Samo jedna četvrtina privrednog razvoja tokom poslednje decenije duguje se povećanoj proizvodnji u sektoru razmenljivih dobara, dok su tri četvrtine proizvod nerazmenjivog sektora – i to prvenstveno rasta finansijskih usluga, trgovine i telekomunikacija. Srbija je zanemarivanjem privrednih potencijala sektora proizvodnje razmenljivih dobara i dopuštanjem značajne apresijacije kursa domaće valute narušila sopstvenu konkurentnost na regionalnom nivou.\nPostalo je očigledno da je rast zasnovan na potrošnji postao neodrživ, i da će Srbija morati da preduzme obimne ekonomske reforme kako bi se preorijentisala na model rasta koji pokreće izvoz. U tom smislu će vlada Srbije morati da sprovede reforme kojima će se ekonomska aktivnost u Srbiji preorijentisala sa sektora usluga na sektor proizvodnje razmenljivih dobara, sa uvoza na izvoz, sa potrošnje na štednju, i sa prihoda od privatizacije na strane direktne „grinfild“ investicije.\nOva nova situacija prikazana je u izveštajima „Postkrizni model ekonomskog rasta i razvoja Srbije“ i „Srbija 2020“ objavljenim prošle godine. Ovi dokumenti se međusobno dopunjuju i u njima se navode glavni pravci onoga što se sada već u široj javnosti naziva „novi model rasta“.\nOno što iz do sada sprovedenih studija nije jasno je to kako će se ostvariti taj novi model rasta i da li je postignuta saglasnost o konkretnim reformama potrebnim da bi se ove želje i pretočile u stvarnost. U ovom trenutku osporavanje kvantitativnih pretpostavki na kojima se zasnivaju navodi iz gore navedenih studija nije od pomoći – te pretpostavke su od početka bile nejasne, a i ekonomski uslovi su se izmenili u poslednjih 12 meseci, usled čega je postalo neophodno ponovo razmotriti relacije i kvantitativne ciljeve navedene u studijama. Ono što jeste bitno je da je prepoznata potreba za novim modelom i da se čine napori da se izrade sveobuhvatni akcioni planovi, sa jasno navedenim vremenskim rokovima, za ostvarivanje reformi.\nEkonomska transformacija zahtevaće složene i verovatno nepopularne reforme javnog sektora – posredstvom racionalizacije i smanjenja troškova, ograničenja penzija i zarada u javnom sektoru, izmene određenih programa državne pomoći i subvencija, restrukturiranja javnih preduzeća, itd. Novi model će takođe zahtevati i značajne izmene u privatnom sektoru, koji će morati da nadoknadi zaostatak u konkurentnosti prema zemljama u regionu kako bi uspešno prešao na model rasta zasnovan na izvozu. Ekonomsko restrukturiranje stoga će zahtevati značajnu političku odlučnost i snagu, ali i kredibilne i sveobuhvatne ekonomske podatke koji će se koristiti za vođenje reformi, stvaranje podrške u javnosti i smanjenje političkog protivljenja.


Pročitajte sve vesti na temu milijarderka - mediji.net\nKim Kardašijan je i službeno je postala milijarderka, saopštio je Forbs.\nOsnovala je aplikaciju za upoznavanje i postala milijarderka\nAplikacija za upoznavanje Bumble, koja je postala poznata po tome što o kontaktima s potencijalnim partnerima odlučuju žene, nakon inicijalne ponude deonica na berzi vredi više od 13 milijardi dolara. Vitni Volf Herd (31) postala je tako jedna od retkih milijarderki koja je samostalno postigla...\nAkcije aplikacije za spojeve "Bumble" porasle su u četvrtak nakon inicijalne javne ponude kompanije, čineći 31-godišnju izvršnu direktorku i suosnivača Vitni Vulf Herd najmlađim milijarderom na svetu.\nSADA JE NAJBOGATIJA ŽENA NA SVETU, a nekada je radila za 16 dolara mesečno!\nOna je Vu Iajun. Najbogatija žena na svetu koja je svoje bogatstvo sama stekla i stvorila. Godinama je radila u fabrici kao diplomirani građevinski inženjer, a kasnije i kao novinar sve dok nije osnovala agenciju za nekretnine. Njena kompanija je 2017. godine ostvarila prihod od 10,7 milijardi...


Poznati svi koraci Novaka Đokovića u naredna 24 sata: Saslušanje, nadzor, pritvor... - Telegraf.rs\nEpilog verovatno najneprijatnijeg boravka Novaka Đokovića u Australiji se približio, a u nedelju, dan pred početak Australian Opena, biće definitivno razrešana čitava zavrzlama da li ostaje ili napušta Melburn nakon golgote koju trpi od momenta kada je spustio nogu na tle najjužnijeg kontinenta.\nPetak je bio izrazito težak dan za Novaka i njegove težnje da se takmiči u Melburnu i juriša na 21. Grend Slem u karijeri, pošto je u istom danu u samo nekoliko sati saznao da mu je drugi put ukinuta viza, i da će vrlo verovatno morati opet u pritvor.\nNakon još jednog ročišta pred Okružnim sudom kojim je predsedavao sudija Keli (isti onaj koji je poništio odluku o prvom ukidanju vize), Novakovi pravni zastupnici su uspeli da izdejstvuju najviše što se moglo u ovom trenutku, pa će Đoković već večeras (22 po srednjeevropskom vrmenu, 8 po lokalnom) biti pred sudom, ali Saveznim.\nSudija Keli je tokom pomenutog ročišta preneo slučaj na Savezni sud uprkos zahtevima Đokovićevih zastupnika da se čitava stvar održi na Okružnom nivou najviše zbog uštede tog toliko dragocenog resursa za čitavu priču - vremena.\nAko je petak bio izrazito napet dan po Novaka, šta tek reći za subotu, koja će verovatno biti ključna za sudbinu našeg asa u Australiji za ovu godinu, verovatno i za dalju karijeru tamo. Evo šta Novaka, nakon ročišta koje je održano u petak, čeka već dan kasnije - i to za samo nekoliko sati.\n- U subotu u 8 ujutro (22 sata u petak po srednjeevropskom vremenu) saslušanje sa zvaničnikom granične službe.\n- Nakon saslušanja Novak će veći deo vremena biti u pritvoru (zasad se ne zna tačna lokacija), s tim da ima dopuštenje da od 10-14 sati provede vreme sa svojim pravnim zastupnicima i pripremi plan odbrane.\n- U nedelju od 9 sati zakazano je saslušanje nakon kojeg će biti doneta konačna odluka Suda o njegovom ostanku u Australiji.\nČitajući prethodne redove stekao bi se utisak da se radi o ozloglašenom teroristi ili teškom prestupniku, a ne o čoveku koji je obeležio istoriju tenisa kao najbolji svih vremena.\n"Ogromna nepravda prema Novaku, moralo je drugačije": Građani Srbije govorili o Đokoviću\nSrpski ambasador u Švajcarskoj poentirao: Kako biste vi reagovali da Federeru rade isto što i Novaku?\nSvetska zdravstvena organizacija se oglasila uoči konačne odluke Australije za Đokovića\n(UŽIVO, 4/4) Zvezda totalno posustala, gubi pred poslednjih deset minuta


Svijet Bodiš: Orban će nastaviti "oslobodilačku borbu protiv Brisela" 07. april/travanj, 2014.\nStranka desnog centra Fides dosadašnjeg mađarskog premijera Viktora Orbana pobedila je na parlamentarnim izborima i blizu je toga da opet obezbedi dvotrećinsku većinu u parlamentu.\nMadjarska izborna komisija je saopštila u nedelju uveče da je sa 76 odsto prebrojanih glasova Fides obezbedio 135 od 199 mesta u parlamentu, što je više od dve trećine. Koalicija levih stranka će prema projekcijama osvojiti 39 mandata, dok će ekstremno desni Jobik verovatno dobiti 25 mesta.\nPodsetimo da su analitičari nakon pobede Srpske napredne stranke, sagovornici RSE u izbornoj noći, rezultate gde jedna partija ima apsolutnu većinu opisivali kao mađarski scenario.\nPremijer Viktor Orban proglašavajući pobedu svoje stranke Fides na parlamentarnim izborima rekao je da su rezultati glasanja pokazali da Mađarska predstavlja najujedinjeniju naciju u Evropi. Orban je rekao da su rezultati izbora potvrda politike njegove vlade stvaranja radnih mesta, podržavanja porodice i borbe za nacionalni suverenitet.\nNaveo je da su glasači rekli "ne" mržnji i "ne" napuštanju Evropske unije.\n"Oni su potvrdili da je mesto Mađarske u EU, ali samo ako ima jaku nacionalnu vladu", rekao je Orban.\nAgencije podsećaju da je i pre izbora bilo gotovo sigurno da će Orbanov Fides osvojiti većinu, uprkos svojoj specifičnoj politici, koja je razgnevila Evropsku uniju i negativno se odrazila na strana ulaganja, a da je jedino pitanje bilo da li će zadržati dvotrećinsku većinu koja toj stranci omogućava da menja ustav.\nKako objašanjava rezultate izbora pitali smo novinara iz Budimpešte Gabora Bodiša:\n“Objašnjava se pre svega spretnom komunikacijskom politikom Orbanove vlade koja je uspela da proda većini mađarskih birača priču da su im smanjenjem režijskih troškova rešeni osnovni problemi preživljavanja. Orban je sada na ivici dvootrećinske većine, možda će to biti jasnije za dva do tri dana jer se još prebrojavaju glasovi. S druge strane, levica je bila sasvim neubedljiva. Iako je dobila više nego pre četiri godine, to nije bilo dovoljno za neki ozbiljniji otpor Fidesovoj vladi”.\nNa pitanje da li Orban ima zasluge za jačanje ekstremno desne stranke Jobik, koja je na ovim izborima osvojila više glasova nego na prethodnim, Bodiš odgovara: “Naravno da ima. On ni jednu lošu reč nije rekao o Jobiku. Bio je u pravu jer je znao da birače može dobiti na desnoj strani. Međutim, treba dodati da je Fides osvojio 650.000 glasova manje nego pre četiri godine i sa 44 posto glasova imaće dvotrećinsku većinu. Jobik je bolje prošao i 10 posto više glasova je dobio nego pre četiri godine, tako da su sada iznad 20 odsto. Međutim, zbog mađarskog parlamentarnog sistema, oni će imati manje odbornika u parlamentu nego pre četiri godine.”\nŠta se može očekivati u odnosima Orbana i Brisela i u samoj Mađarskoj nakon ponovne pobede Orbana, Bodiš kaže:“Mislim da će se nastaviti ‘oslobodilačka borba protiv Brisela’. S druge strane oni će morati da uvedu još poreza jer su do sada sa porezima prema multinacionalnim kompanijama i bankama uspeli malo da popune budžet, ali sad moraju izmišljati nove poreze."


eu.me - PEER REVIEW MISIJA NA TEMU INTEGRISANOG UPRAVLJANJA GRANICOM\nnedjelja, 24 januar 2021 13:49\nPeer review misija Evropske komisije na temu integrisanog upravljanja granicom održaće se u periodu od 25-29. januara 2021. Misija je od posebnog značaja u kontekstu pregovora o pristupanju Crne Gore Evropskoj uniji u poglavlju 24 – Pravda, sloboda i bezbjednost, a predvodiće je nezavisni ekspert iz Finske.\nCilj misije je da procijeni kapacitet Crne Gore za upravljanje granicom na strateškom, političkom, upravljačkom, administrativnom i operativnom nivou. Misija je važna u kontekstu sprovođenja Strategije integrisanog upravljanja granicom za period 2020-2024, a biće riječi i o novostima u vezi s razvojem evropskog koncepta integrisanog upravljanja granicom, na koji se naslanja Strategija. Tokom misije će biti razmijenjena mišljenja o migracionim trendovima i izazovima, kao i o odnosima sa susjednim državama na planu unapređenja bezbjednosti na granici.\nPeer review misija će takođe biti prilika za razmatranje stepena realizacije preporuka s prethodnih misija na ovu temu organizovanih 2018. i 2019, a učešće će uzeti relevantni predstavnici Ministarstva unutrašnjih poslova i Uprave policije.\nMisija će biti organizovana na daljinu, u onlajn formatu, usljed ograničenja putovanja zbog kojih direktna posjeta lokacijama nije moguća.\nMisiju organizuje Evropska komisija, putem Instrumenta tehničke pomoći i razmjene informacija (TAIEX), u saradnji s Kancelarijom za evropske integracije.


TENT priprema gradnju sistema za odsumporavanje - Bizlife.rs\nTENT priprema gradnju sistema za odsumporavanje\n11:13 Beograd, 16/10/2011\nIzgradnja sistema za odsumporavanje dimnih gasova u Termoelektrani “Nikola Tesla” (TENT), vrednog oko 250 mil EUR, trebalo bi da počne u drugoj polovini 2013. godine, najavili su iz tog preduzeća.\nKako su kazali u TENT-u, projekat koji se finansira iz japanskog kredita, obuhvatiće postavljanje sistema za odsumoporavanje na šest od osam blokova u najvećoj termoelektrani u Srbiji, koja proizvodi polovinu struje u Srbiji. Sistem bi trebalo da bude završen do početka 2017. godine, nakon čega će koncentracija sumpor-dioksida na izlazu iz postrojenja biti manja od 200 miligrama po kubnom metru, što je u okviru zahteva evropskih normi, kazali su u TENT-u.\nSistem za odsumporavanje u TENT-u primenjivaće tehnologiju vlažnog krečnjaka, takozvanog gips postupka, koji se koristi na 55 odsto postrojenja sa sistemom za odsumporavanje u svetu.\nKako su istakli u TENT-u, paralelno sa postavljanjem sistema za odsumporavanje planira se i nastavak uvođenja sistema za ekološki transport i uklanjanje pepela i šljake i sistema za prečišćavanje otpadnih voda.\nProjekat prečišćavanja otpadnih voda na oba bloka Termoelektrane “Nikola Tesla B”, za koji je obezbeđeno 15 miliona evra iz fondova EU i pet miliona evra iz sredstava Elektroprivrede Srbije (EPS) je u fazi pripreme tenderske dokumentacije.\nTeneder bi trebalo da bude objavljen u aprilu sledeće godine a čitav projekat bi trebalo da bude završen krajem 2016. godine, kazali su u TENT-u. Kako su dodali, u toku je izrada idejnog projekta i obezbeđivanje sredstava za prečišćavanje otpadnih voda i u šest blokova Termoelektrane “Nikola Tesla A”.


Lepa vest za civilni sektor u Srbiji: Uvođenje evropskih standarda u finansiranje rada udruženja\n* Beograd, 3. mart 2018. godine – Vlada Republike Srbije usvojila je, na predlog Ministarstva državne uprave i lokalne samouprave, Uredbu o sredstvima za podsticanje programa ili nedostajućeg dela sredstava za finansiranje programa od javnog interesa koja realizuju udruženja\nMinistar državne uprave i lokalne samouprave Branko Ružić izjavio je tim povodom da se u praksi pokazala potreba da se ova oblast dodatno uredi u cilju veće transparentnosti konkursnog procesa i uvođenja evropskih standarda u finansiranje rada udruženja iz budžetskih sredstava.\nRužić je istakao da su civilni sektor, udruženja i nevladine organizacije veoma važni za naše društvo zato što artikulišu potrebe građana, od osetljivih grupa, preko potreba u oblasti kulture, sporta, zaštite životne sredine, populacione politike i unapređenja ljudskih prava.\nIstovremeno, one su i svojevrsni korektivni mehanizam koji bi svojim delovanjem trebalo da ukazuje na potrebu unapređenja postupanja državnih organa u pojedinim oblastima, ukazao je on.\nIako je važno da država podrži njihove aktivnosti, mi ovde govorimo o novcu građana koji mora biti svrsishodno i transparentno utrošen, poručio je ministar.\nRužić je objasnio da nova uredba obavezuje državne organe na aktivnosti radi boljeg planiranja, izbegavanja sukoba interesa, veće transparentnosti postupka dodele, ali i trošenja namenskih sredstava.\nDodatno je uređena i kontrola utroška sredstava, a bolje je regulisana i proširena obaveza izveštavanja, kako organizacija civilnog duštva, tako i institucija.\nVodiće se računa o tome da li je udruženje nenamenski trošilo budžetska sredstva, a precizira se i postupanje u slučaju nepravilnosti i nenamenskog utroška sredstava.\nMinistarstvo je u toku rada na ovoj uredbi, u saradnji sa Kancelarijom za saradnju sa civilnim društvom i SKGO, obavilo sveobuhvatne javne onlajn konsultacije, sa organizacijama civilnog društva i lokalnim samoupravama.\nTakođe, održalo je i niz pojedinačnih sastanaka sa predstavnicima državnih organa i nezavisnih tela.\nPosebno smo ponosni na izuzetno transparentan i inkluzivan postupak rada na samom tekstu uredbe i praksi uključivanja javnosti u ranim fazama pripreme propisa koje ovo ministarstvo dosledno primenjuje u svom radu, a pre svega u oblasti ljudskih i manjinskih prava, rekao je ministar.\nViše iz ove kategorije « Upozorenje iz Hidrometeorološkog zavoda Srbije: U toku noći (petak, 2. mart) i prve martovske subote ledena kiša, zato oprez\tZimska služba JKP Prostor Sombor: Još jedna uspešna akcija čišćenja snega i leda »


Mirović: SNS poziva da se izađe na referendum – Dnevni Magazin\nMirović: SNS poziva…\n“Bila je živa rasprava, doneli smo većinom glasova odluku da pozovemo građane i očekujemo da 16. januara izađu na referendum, jer je to prilika da se kroz izmene Ustava ojača uloga pravosuđa i da se u toj oblasti uvedu promene u korist građana”, rekao je Mirović novinarima nakon sednice Predsedništva SNS.\n“I da ćemo u nedelju zajedno podržati ustavne promene i da ćemo zajedno graditi važan segment života u zemlji, koji je na izvestan način uvek bio pod uticajem političkih struktura”, rekao je Mirović.\n“Razmatrali smo pitanja koja su važna kada je reč o izborima koji će se održati u aprilu – predsednički, parlamentarni, i beogradski, kao i nekoliko lokalnih skupština kojima ističu mandati. Danas smo jasno podvukli važna politička i sva druga društvena pitanja kojima se ponosimo, a koja su u proteklom mandatu, kada je reč o delovanju pre svega predsednika i vlade, bila fokusu u interesovanja građana”, objasnio je Mirović.\n“Izaći ćemo sa rezultatima i programom na predstojeće izbore, koji će ponuditi kontinuitet, ali i nove programe i pravce”, najavio je Mirović.\n“O koalicijama do kraja januara”\n“Još nismo razgovarali o savezima, jer smo na početku preizbornog perioda. U februaru će biti zakazani parlametarni izbori, par onda i predsednički”, kazao je Mirović.\nNa pitanje da li je na sednici bilo reči o požaru u “Kolubari” i odgovornosti za taj incident, odgovorio je da nije bilo reči o tome, ali da je to događaj koji zahteva punu pažnju vlade i nadležnih organa, te da veruje da će oni učiniti sve da istraže uzroke požara koji je naneo veliku štetu.\n“U diskusiji je provejavalo jedinstvo stranke po tom pitanju i nema dileme da je to za Srbiju dobro, a sve ono što je dobro za Srbiju dobro je i za SNS”, naglasio je Mirović.\n“Ubeđen sam da ćemo omogućiti nezavisnost i efikasnost pravosudne fukncije. Nije bilo suprotnih mišljenja, osim što je jedan glas bio protiv, dok su svi ostali glasali za to, da građane u nedelju pozovemo da izađu na referendum”, naglasio je Mirović.\n“Tako da sam po tom pitanju uveren da ne treba imati bilo kakav strah, pošto će se preduzeti sve po pitanju maski i drugih mera kada je reč o zatvorenom prostoru, kako bi referendum prošao u najboljem mogućem redu”, naveo je Mirović.\n“Jednodušna želja da Vučić bude naš kandidat”\nNa pitanje novinara da li se razgovaralo o kandidaturi Vučića i da li je bliži odluci o tome, rekao je da ta tema formalno nije bila na dnevnom redu, ali da su kroz izlaganja članovi istakli stav da Vučić treba da se kandiduje, jer, kako se izrazio Mirović, “ima sučim izaći pred Miloša”.\n“Ne krijemo nameru, želju i volju da ga podržimo na predstojećim izborima i uveren sam da će prihvatiti naše stavove da bude kandidat i da će u toj borbi pobediti”, istakao je Mirović.\n“Predstoji veliki angažman članstva i trud da svi naši birači izađu na izbore i shvate značaj programa i njegove realizacije o čemu najviše govori Aleksandar Vučić i o tome da je važno održati kontinuitet u svim aspektima života”, rekao je Mirović.\n“Otuda naša jednodušna namera da ga podržimo na predsedničkim izborima. Očekujem da ćemo do kraja meseca imati i njegov i naš jasan stav o tome”, zaključio je Mirović.\nDirektor Fajzera: Počela proizvodnja vakcina protiv omikron soja


DIJALOG U FOKUSU TRAMPOVOG SPECIJALCA: Ričard Grenel novi potpredsednik SAD ako reši Kosovo do novembra\n22.02.2020. 08:00h 22.02.2020. 11:32h\nRičard Grenel, specijalni izaslanik Donalda Trampa za pregovore Beograda i Prištine, biće novi potpredsednik ili državni sekretar SAD ukoliko do američkih izbora u novembru reši kosovsko pitanje, otkriva Kurir u diplomatskim krugovima.\nIzvori kažu da je Grenelu pitanje Kosova u fokusu i da na prvo mesto stavlja ekonomsku saradnju Beograda i Prištine.\n- Cilj Grenela je postizanje dogovora koji se pre svega odnosi na poboljšanje odnosa i ekonomsku saradnju, ali ne i na politički dogovor, odnosno priznanje Kosova. Trampu je stalo da se ovo pitanje reši. Grenel je prilično realističan, pa tako prvi put u poslednjih 30 godina SAD nije isključiva i na strani Albanaca. Naprotiv, Grenel je na nedavnom bezbednosnom forumu u Minhenu odbio da se zvanično sastane s novim kosovskim premijerom Aljbinom Kurtijem jer, uprkos zahtevima Vašingtona, Priština nije ukinula takse. On mu je poručio da to učini u roku od nekoliko nedelja i da se u suprotnom niko iz američke administracije neće s njim sresti - kaže izvor. Kako dodaje, Kurtiju je sugerisano da, ukoliko ne ukine takse, vrlo lako može ostati bez vlasti, jer bi se formirala vlada koju bi činile stranke Ise Mustafe, Hašima Tačima i Bedžeta Pacolija.\n- S druge strane, Grenel veoma poštuje predsednika Srbije Aleksandra Vučića i izuzetno uvažava njegov trud da se dođe do prihvatljivog rešenja. Grenelov osnovni zadatak je da odnose Beograda i Prištine relaksira i da se usredsredi na ekonomska pitanja - dodaje izvor.\nNovinar i politički komentator Milovan Jovanović ocenjuje da će Grenel zauzeti jednu od najvažnijih pozicija u SAD:\n- Grenel je blizak predsedniku SAD. On je dokazao da je sposoban, ali i lojalan Trampov saradnik. Smatram da mu je primarni cilj postizanje sporazuma između Beograda i Prištine. On će pokušati sve što je u njegovoj moći da do izbora u SAD ostvari taj rezultat jer bi mu to utabalo put ka jednoj od najvažnijih funkcija u administraciji, naravno u slučaju Trampovog reizbora.\nAmerički ambasador u Srbiji Entoni Godfri uveren je da će Grenel i posle imenovanja za rukovodioca obaveštajnih službi SAD, nastaviti sa svojom ulogom specijalnog izaslanika za pregovore Beograda i Prištine. Kako je napomenuo, njegov akcenat je na razvoju privrede i na rešavanju konkretnih pitanja, dok će politička pitanja ostaviti po strani.\nTRAMPOV ČOVEK, DOBAR I ZA SRBIJU\nPotpredsednik Skupštine Srbije Vladimir Marinković smatra da je Grenel sjajan diplomata i političar, jedan od najuticajnijih u američkoj administraciji:\n- On je takozvani buldožer koji je usmeren na rešavanje gorućih pitanja i sposoban je da se bavi kompleksnim zadacima i kriznim situacijama. Ima najveće lično poverenje Trampa, što ga čini jednim od najuticajnijih ljudi u administraciji, koji ima dovoljno ovlašćenja da donosi važne odluke. Mislim da je to dobro za Srbiju i smatram da će on imati veoma visoko mesto u Trampovom kabinetu.\nUKINUTI TAKSE ILI NAŠE TRUPE ODLAZE\nZvanični Vašington poručuje da neće tolerisati neposlušnost Prištine i da ako hitno ne budu ukinute takse na robu iz Srbije, trupe SAD napuštaju teritoriju KiM! To je potvrdio ambasador SAD u Prištini Filip Kosnet, koji je ovu poruku SAD preneo novoizabranom premijeru tzv. države Kosovo Aljbinu Kurtiju.\nPredsednik skupštinskog Odbora za KiM Milovan Drecun ističe da upozorenje SAD pokazuje koliko je ozbiljan pritisak Vašingtona na Prištinu da ukine takse:\n- SAD se ne zadržavaju na verbalnim upozorenjima, nego sada prete konkretnim aktivnostima. To je dobar potez koji, za razliku od ponašanja EU, ima težinu - kaže Drecun.\n(Kurir.rs / I. Kljajić, K. Vasković / Foto:EPA / Andrej Cukić, AP)\nDonald TrampBeogradPrištinaRičard Grenelpregovoridijalogdržavni sekretardiplomatija


Novak Đukić u teškom stanju | ASinfo Portal\nNovak Đukić u teškom stanju\nNekadašnji general Vojske Republike Srpske general Novak Đukić nalazi se već dva mjeseca na Vojnomedicinskoj akademiji u Beogradu, a njegovo zdravstveno stanje je zabrinjavajuće.\nGeneral Đukić, koga je Sud BiH pravosnažno osudio na 20 godina zatvora zbog zločina na Tuzlanskoj kapiji iz 1995. godine, primljen je na VMA kada mu se pogoršalo inače loše zdravstveno stanje.\nOn je danas u telefonskoj izjavi za Srnu rekao da ima kardioloških i neuroloških problema, a da poseban problem predstavlja veoma visok krvni pritisak koji nosi rizik od moždanog udara.\nOdbrana generala Đukića podnijela je u februaru Sudu BiH zahtjev za obnovu postupka u slučaju “Tuzlanska kapija”, jer posjeduje dokaze o tome da do tragedije na Tuzlanskoj kapiji nije moglo doći ispaljivanjem artiljerijske granate od 130 milimetara.\nKako je istaknuto, nove činjenice utvrđene su vještačenjima stručnjaka iz bivše Јugoslavije, kao i sa prostora zemalja NATO-a, koji su prisustvovali rekonstrukciji događaja iz maja 1995. godine, koristeći repliku Tuzlanske kapije napravljenu na poligonu Nikinci u Srbiji.\nDo marta 2016. godine sprovedena su 32 eksperimenta, koje su osim domaćih stručnjaka realizovali eksperti iz Češke, Francuske i Izraela, pri čemu nijedan rezultat nije podržao zaključke iz ekspertize vještaka Tužilaštva BiH Berka Zečevića.\nSud BiH osudio je 2014. godine generala Đukića na 20 godina zatvora proglasivši ga krivim da je, kao komandant Taktičke grupe “Ozren” Vojske Republike Srpske, u maju 1995. godine naredio artiljerijskom vodu da iz topa kalibra 130 milimetara granatira Tuzlu sa Ozrena, pri čemu je poginula 71, a ranjeno 150 osoba.\nU međuvremenu, u Višem sudu u Beogradu nekoliko puta je odgađano ročište na kojem bi trebalo da se razmatra zahtjev Ministarstva pravde BiH da se ratifikuje presuda protiv generala Đukića, koji se liječi u Srbiji.\nMehmedu Baždareviću ukraden automobil u Sarajevu\nIvanić u Azerbejdžanu


IslamBosna » George Galloway pretučen zbog anti-izraelskih komentara\nGeorge Galloway pretučen zbog anti-izraelskih komentara\nGaza, genocid, George Galloway, holokaust, izrael, palestina\nIslamBosna.ba- Britanski parlamentarac George Galloway je pretučen u petak od strane nepoznatog muškaraca u Londonu očigledno zbog njegovih anti-izraelskih primjedbi.\nRon McKay, glasnogovornik Gallowaya, je kazao da je parlamentarac pretučen u Golborne Road u Notting Hillu, London, dok se fotografisao sa mještanima.\nMcKay navodi da je Galloway pretrpio modrice na licu i da mu je slomljeno nekoliko rebara. „Odjednom je muškarac skočio na njega i počeo ga tući upućujući mu riječi povezane sa Holokaustom“, kazao je McKay. Muškarac je tokom napada Gallowaya nazivao Hitlerom, piše BBC.\nOn nastavlja: „Očigledno je da je povezano sa njegovim komentarima vezanim za Izrael, jer je tip govorio o Holokaustu“.\nGalloway, predstavnik nezavisne stranka “Respect”, zastupnik za Bradford West, na sastanku stranke 2. avgusta je objavio da je ‘Bradford zona slobodna od Izraela“.\nOn je dodao „Mi ne želimo nikakve izraelske proizvode, mi ne želimo izraelske usluge, mi ne želimo da ijedan izraelski akademik dođe na univerzitet ili koledž, mi ne želimo da čak ni izraelski turisti dolaze u Bradford, čak i ukoliko pojedini od njih su mislili da to urade“.\nKomentarišući Gallowayovu izjavu, glasnogovornik je kazao za britanske medije da je to bila reakcija na izraelski rat u Gazzi. „George stoji iza svojih komentara, on misli da su jako razumni“, kazao je McKay za BBC.\n„Razlog ovakvih komentara počiva na masovnom krvoproliću i masovnom pokolju nad narodom Gazze“, kazao je on i dodao „direktna akcija je pomogla u borbi protiv aparthejda“.


Utorak, 22.01.2019 16:43\n08.06.2018 17:52 juznevesti.com 1009\nDisciplinska komisija Fudbalskog saveza Srbije zabranila je registraciju pojačanja 17 klubova iz Super, Prve i srpskih liga, a među njima su i niški Radnički i vranjanski Dinamo. Radnički pred suspenzijom; foto: JV/Vanja Keser Zabrana dovođenja pojačanja, prenosi Sportski žurnal, stupiće na snagu 18. juna, prvog dana prelaznog roka. Od superligaša, pored tima sa...\n08.06.2018 16:43 Administrator 692\nZmajevi su prethodnih dana napravili plan priprema, odnosno koliko će dana boraviti u glavnom gradu, a koliko u Slovenj Gradecu u drugoj fazi spremanja za novu sezonu. Sportski deo kluba je napravio i plan odigravanja prijateljskih utakmica, kako u Beogradu, tako i na pripremama u Sloveniji i biće tu dosta zanimljivih protivnika poput Jambiena iz Kine i Al Arabija iz Katara. Najbitnije...\n08.06.2018 14:27 Administrator 939\nŽenska ekipa Radničkog 1964 je u debitantskoj sezoni ostvarila zacrtane ciljeve sa početka takmičenja.U predstojećoj takmičarskoj sezoni Kragujevačke rukometašice žele da odu korak dalje i u tom cilju je rukovodstvo kluba preduzelo korake na dovođenju pojačanja na pozicijama u timu koje su bile deficitarne. Foto: RK Radnički 1964 Prvi potez je povučen dovođenjem mlade i...\n08.06.2018 13:20 sportdc.net 2\nCrveni trg: Put do Rusije\nSvjetsko prvenstvo počinje za šest dana i ekipe vrše poslednje pripreme, a 12. marta 2015. godine su počele kvalifikacije za ovo takmičenje. Foto: xsport.ua Ime Čikito di Karmo vjerovatno vam nije poznato, ali taj igrač Istočnog Timora je prvi strijelac u kvalifikacijama za Mundijal. Od tada pa zaključno sa utakmicom Peru – Novi Zeland postignuto je 2454 gola na 872...\n08.06.2018 13:20 sportdc.net 362\n08.06.2018 13:11 juznevesti.com 2745\nDok su u Fudbalskom klubu Dinamu kivni, jer su prve pare iz budžeta dobili tek aprila, kada je takmičenje u Prvoj ligi bilo skoro rešeno, čelnici Vranja kažu da je dokumentacija ovog fudbalskog kluba bila među grupom od nekolicine spornih, te da su svi oni prvu ratu dobili tek aprila. U vranjskom fudbalskom klubu nisu zadovoljni ni ukupnim dodeljenim novcem, pa ne isključuju ni mogućnost...\n08.06.2018 07:30 sportdc.net 408\nNajbolji strijelac juniorske Premijer lige Bosne i Hercegovine, Luka Asentić, trebao bi sutra da potpiše ugovor sa slavnom portugalskom Benfikom, saznaje naš portal. Fudbaler Zvijezde 09, koji je u drugoj polusezoni paraleno igrao za juniorski i seniorski tim, odavno je već na oku evropskih klubova, a podsjećamo da je ljetos boravio na probi u Češkoj. Ovaj...\n16:30 Zlato za Srbiju i plasman u viši rang\n15:40 Preokret Čukaričkog protiv Sinđelića u prvoj proveri pred nastavak sezone\n14:46 Cicipas i Nadal u polufinalu\n14:36 Bajka Danijele Kolins i dalje traje, za finale protiv Kvitove\n06:26 Biznis liga u bovlingu (8. kolo)\n21.01.2019 Favoriti trilerima u četvrtfinale\n21.01.2019 Radnički vodi i omladince u Tursku


2. SJEDNICA VLADE FEDERACIJE BiH:\nRUKOVODNE FUNKCIJE OGRANIČITI NA ODREĐENI PERIOD\nVlada Federacije BiH je, na današnjoj sjednici u Sarajevu, zadužila Federalno ministarstvo pravde da joj, u roku do najviše 30 dana, predloži izmjene i dopune Zakona o državnoj službi u FBiH, kojim će rukovodećim državnim službenicima obnašanje ove funkcije biti vremenski ograničeno na određeni period.\nZadužena su i sva federalna ministarstva da Vladi FBiH predlože izmjene i dopune zakona tako što će kod federalnih uprava i federalnih upravnih organizacija, gdje mandati rukovodilaca nisu ograničeni, obnašanje ovih funkcija biti također vremenski ograničeno.\nOBUSTAVITI NATJEČAJNE PROCEDURE\nNa današnjoj sjednici Vlada FBiH je donijela zaključak kojim zadužuje institucije Federacije BiH koje je osnovala Federacija BiH, koje vrše javne ovlasti i koje imaju svojstvo pravne osobe, javna poduzeća i druga gospodarska društava s većinskim sudjelovanjem državnog kapitala da odmah obustave natječajne procedure prijema zaposlenika.\nOvakav zaključak sukladan je ekspozeu premijera FBiH u Zastupničkom domu Parlamenta FBiH podnesenom prilikom potvrđivanja imenovanja Vlade FBiH.\nOMOGUĆITI BOLNIČKO LIJEČENJE ZA POVRATNIKE U RS\nVlada Federacije BiH prihvatila danas je incijativu Federalnog ministarstva raseljenih osoba i izbjeglica za izmjenu Odluke o ostvarivanju prava iz bolničke zdravstvene zaštite povratnika iz Federacije BiH u Republiku Srpsku u zdravstvenim ustanovama u Federaciji BiH. Tim povodom, zaduženo je Federalno ministarstvo zdravstva da, za narednu sjednicu Federalne vlade, pripremi Prijedlog odluke o izmjeni Odluke o ostvarivanju prava iz bolničke zdravstvene zaštite povratnika iz FBiH u RS u zdravstvenim ustanovama u Federaciji BiH.\nNa ovaj način bi povratnicima u RS, pored korištenja vertikalnog programa zdravstvene zaštite, bilo osigurano i pravo na bolničke usluge u zdravstvenim ustanovama u FBiH.\nVlada FBiH danas je donijela zaključak o povlačenju nacrta i prijedloga zakona, prijedloga odluka i drugih propisa koji se nalaze u parlamentarnoj proceduri, a koje nije razmatrao niti jedan dom Parlamenta Federacije BiH.\nZa ostale zakonske projekte, koji su prošli jedan od parlamentarnih domova, Vlada je zadužila federalne ministre da procijene važnost ovih zakona i nakon toga eventualno predlože stav o njihovom statusu.\nUjedno, Federalna vlada je suglasna da iz parlamentrane procedure ne budu povučene odluke o prihvatanju kreditnih zaduženja za proračunsku potporu i infrastrukturne projekte.\nFederalna vlada donijela je danas Odluku o utvrđivanju kriterija za izbor i imenovanje člana Upravnog odbora Uprave za indirektno oporezivanje BiH iz Federacije BiH, te o raspisivanju javnog konkursa za ovaj izbor i imenovanje, s Prijedlogom teksta javnog konkursa. Doneseno je i Rješenje o imenovanju Komisije za izbor kandidata za imenovanje člana Upravnog odbora Uprave za indirektno oporezivanje BiH iz FBiH.\nVlada FBiH danas je (uz četiri uzdržana glasa ministara iz Demokratske fronte), prihvatila informaciju te, na osnovu Rješenja Općinskog suda u Sarajevu od 13.3.2015. godine, donijela Rješenje o privremenom imenovanju Dragana Lukača za direktora Federalne uprave policije Federalnog ministarstva unutrašnjih poslova, na koje je reizabran konačnom i obavezujućem odlukom Nezavisnog odbra Parlamenta FBiH. Ovo rješenje stupa na snagu danom donošenja i trajat će do donošenja nove odluke Općinskog suda u Sarajevu kojom se određuje mjera osiguranja ili do pravomoćnog okončanja sudskog parničnog postupka.\nVlada FBiH prihvatila je danas Informaciju Federalnog ministarstva za pitanja boraca i invalida odbrambeno-oslobodilačkog rata o ukidanju Odluke o privremenoj suspenziji i Odluke o zabrani ulaska u službene prostorije uposlenika ovog ministarstva Martina Frančeševića i Dragana Majstorovića. Resorni federalni ministar donio je 1.4.2015. Odluku o stavljanju van snage prijašnje Odluke o zabrani ulaska u službene prostorije. Imenovana je komisija za otvaranje službenih kancelarija. Time su se stekli uslovi za njihov povratak na posao.\nSjednica Vlade FBiH završena je u 11.30 sati.


PODSTICAJ ODRŽIVOM RAZVOJU | Balkancluster\nPODSTICAJ ODRŽIVOM RAZVOJU\nKoncept klastera se u svetu pokazao kao najdelotvorniji za povećanje stepena efikasnosti i ubrzanja ekonomskog razvoja u sektoru malih i srednjih preduzeća. Široke mogućnosti medjuklasterske saradnje odnose se i na prekogranične regione čije prednosti prepoznaje i podržava EU. U skladu sa tim načelima Projekat Balkanski klaster (№ 2007CB16IPO006-2011-2-167), zasnovan na konceptu klastera u prekograničnim regionima Bugarske i Srbije, podržava i kofinansira EU kroz IPA program. Ovaj projekat, koji je pokrenut krajem aprila sa rokom realizacije od godinu dana, partnerski realizuju Kuća klastera iz Niša i Fondacija za razvoj preduzetništva iz Sofije.\nU okviru realizcije Projekta Balkanski klaster održan je zajednički sastanak projektnih timova Srbije i Bugarske uz fasilitaciju eksperta za strateški menadžment dr Suzane Stefanović, profesora Ekonomskog fakulteta Univerziteta u Nišu. Ona je vodila dvodnevni zajednički sastanak članova projektnog tima i stručnjaka u cilju stvaranja zajedničke metodologije i sadržaja strategije razvoja klastera u prekograničnom regionu Srbije i Bugarske.\nInače, u radu sastanka su učestvovali članovi projektnih timova -direktor Kuće klastera i menadžer na Projektu Balkanski klaster dr Danka Milojković, izvršni direktor Kuće klastera i koordinator razvoja klasterskih aktivnosti na Projektu Goran Zlatković, saradnik na finansijama projekta Radmila Stefanović kao i menadžer na projektu Balkanski klaster Galina Karamočeva i koordinator na projektu Dočka Ruseva iz Fondacije za razvoj preduzetništva iz Sofije. Tokom prvog dana sastanka razgovaralo se o razvoju klastera u prekograničnom regionu, kao i o metodologiji strategije razvoja klastera.\nDrugog dana sastanka diskusija je bila fokusirana na uspostavljanje zajedničke metodologije, na sadržaj strategije, na istraživanje – prikupljanje i analizu podataka, obradu podataka i prezentaciju rezultata istraživanja. Učesnici sastanka su se dogovorili u vezi alata koje će koristiti u istraživanju potreba klastera za uspostavljanje prekogranične saradnje, tehnike obrade podataka i metodologije prezentacije rezultata istraživanja.\nTakodje je dogovoreno da srpski ekspertski tim izvrši obilazak Nišavskog, Jablaničkog, Pčinjskog i Pirotskog okruga gde će se sastati sa klasterskim organizacijama i inicijativama i evidentirati potrebe i kapacitete sa aspekta podsticanja prekograničnog privrednog povezivanja izmedju Bugarske i Srbije. Rezultati istraživanja ukazaće na sektore u prekograničnom regionu čije povezivanje i sinergiju treba podržati jer doprinose održivom ekonomskom razvoju.\nPored uočavanja sektora koje treba povezati u prekograničnim regionima, misija istraživanja je doprinos i promocija razvoja klastera, klasterskih organizacija i inicijativa u regionu i šire kroz platformu Balkanskog klastera.


Novi zajam od 34 miliona eura za izgradnju Koridora 5c - Narod.ba\nZamjenik predsjedatelja Vijeća ministara BiH i ministar finansija i trezora Vjekoslav Bevanda potpisat će s predstavnikom Kuvajtskog fonda za razvoj Marwanon Al-Ghanemom ugovor o zajmu, a direktor Autocesta Federacije BiH Adnan Terzić potpisat će projektni ugovor koji se odnosi na izgradnju autoceste na koridoru 5-C na dionici Nemila – Donja Gračanica. Ugovor o zajmu, koji […]\nZamjenik predsjedatelja Vijeća ministara BiH i ministar finansija i trezora Vjekoslav Bevanda potpisat će s predstavnikom Kuvajtskog fonda za razvoj Marwanon Al-Ghanemom ugovor o zajmu, a direktor Autocesta Federacije BiH Adnan Terzić potpisat će projektni ugovor koji se odnosi na izgradnju autoceste na koridoru 5-C na dionici Nemila – Donja Gračanica.\nUgovor o zajmu, koji je vrijedan oko 34 miliona eura, bit će potpisan danas u Sarajevu.\nSenmad Šepić, lider NB-a kazao je za Patriju da “nas ova vlast koju pokušavaju očuvati državnim tenderima i kupovinom poslanika koji na to pristaju”.\n“Opet se zadužujemo za neke nove kredite za navodnu cestogradnju. Ko će vraćati taj novac, kad nas je sve manje i manje u državi i kada se masovno iseljavamo zbog upravo takvih neodgovornih pojedinaca koji su nam i uveli akcize“, kaže Šepić.


02/01/2015 - Ozonpress :: internet portal\n//2 januara, 2015\nUdruženje „Poplavljeni 1965 i 2014“\nUdruženje „Poplavljeni 1965 i 2014“ sa Ljubić Keja, zahvaljuje se svima koji su bili solidarni i donirali pomoć, a svim građanima, naročito onima koji su bili poplavljeni, želi srećne praznike i srećniju novu 2015-u godinu, sa nadom da nas poplava neće ponovo zadesiti.\nPoverenik SNS-a u Čačku Aleksandar Radojević od pre par meseci ima još jednu funkciju u nizu. Kako saznaje Ozonpress, Radojević je imenovan i za člana Nadzornog odbora kompanije Tigar u Pirotu! Kako smo ranije pisali, Radojević je pravi primer gomilanja funkcija. Poverenik...\nDevetstopetnaesta – povodom 150 – godišnjice rođenja Branislava Nušića (1864. – 1938.) i 100 – godišnjice Velikog rata (1) Kapitalno delo Branislava Nušića Devetsto petnaesta: tragedija jednog naroda, knj. I, II (Beograd, Geca Kon, 1931.) je opširna...\nZa mnoge će nova godina otvoriti brojna ljubavna vrata, dok će pak za druge ona ostati zaključana. Ovan Ukoliko ste u vezi, uvek u nju unosite mnogo strasti i poleta, ali ove godine ćete svoje najveće želje teško pokazati. Komplikovane situacije početkom godine će vas zbunjivati....\nNemačka je jedna od najprivlačnijih zemalja za studente iz inostranstva. Ta evropska država je na samom vrhu kada se posmatraju nacije u kojima se ne govori engleski. Koje univerzitete najčešće biraju strani brucoši? Najveći broj stranih studenata stižu iz Kine, Rusije i...


Министарство привреде, Poziv za prikupljanje pisama zainteresovanosti za angažovanje stručnjaka za javne nabavke\nPoziv za prikupljanje pisama zainteresovanosti za angažovanje stručnjaka za javne nabavke\n30. сеп. 2004.\nVlada Srbije i Crne Gore je dobila donaciju u iznosu od 13 miliona SEK od Vlade Kraljevine Švedske (SIDA – Švedska agencija za međunarodni razvoj), koja je deo projekta Svetske banke za podršku reforme registracije privrednih subjekata u Srbiji, i namerava da deo te donacije upotrebi za nabavku robe, usluga i angažovanje konsultanata za potrebe navedenog projekta.\nKonkretan cilj projekta je izgradnja kapaciteta i insititucionalna podrška registrima privrednih subjekata u Srbiji. Projekat sadrži sledeće komponente: nabavka opreme i usluga za formiranje novog sistema za registraciju privrednih subjekata Republike Srbije. Projekat obuhvata nabavku informacione tehnologije, uključujući postavljanje i održavanje servera i korisničke mreže za čitavu zemlju, registraciju softvera i njegovo prilagođavanje potrebama korisnika, bazu podataka koja zadovoljava potrebe na nivou Republike, dizajniranje interaktivnog internet sajta, obuku zaposlenih za korišćenje softvera i baze podataka, formiranje najviše 17 regionalnih centara sa kompjuterskom i kancelarijskom opremom, kao i podršku edukativne kampanje i dizajn brošure i prezentacije na republičkom nivou.\nAgencija za registraciju privrednih subjekata Republike Srbije poziva sva kvalifikovana lica koja ispunjavaju uslove da pruže stručnu pomoć u izradi nacrta tehničke dokumentacije za javnu nabavku informacionih tehnologija, zajedno sa svim dodacima, uključjući: tehničke podatke javnog nadmetanja, posebne uslove ugovora, tehničke zahteve, ugovornu dokumentaciju, itd. Od kandidata se takođe očekuje i pomoć Agenciji za registraciju privrednih subjekata pri javnom otvaranju ponuda i sačinjavanju zapisnika sa javnog otvaranja; učešće u svim fazama ocenjivanja i poređenja prispelih ponuda u svojstvu člana Komisije za ocenjivanje ponuda, kao i pomoć Komisiji pri ocenjivanju ponuda i pripremi izveštaja o oceni ponuda i predloga za dodeljivanje ugovora koji se dostavlja Svetskoj banci na odobrenje. Od kandidata se očekuje i pomoć u praćenju raspodele i postavke IT sistema iz predmetne nabavke.\n(i)\tdokazano iskustvo u projektima iz donacije Svetske banke u regionu i to u svojstvu stručnjaka za javne nabavke (najmanje 5 godina);\n(ii)\tdokazano iskustvo u projektima javne nabavke u domenu informacionih tehnologija iz donacija Svetske banke, uz napomenu da je kandidat, u poslednje dve godine, vodio (ili asistirao korisniku sredstava Svetske banke) najmanje jedan IT ugovor u vrednosti od najmanje USD 1 milion; i\n(iii)\tda odlično vlada pisanim i govornim engleskim jezikom (prednost imaju kandidati koji govore i srpski jezik).\nStručnjak za nabavke se bira u skladu sa procedurom definisanom u "Smernicama Svetske banke: Izbor i angažovanje konsultanata od strane korisnika sredstava Svetke banke”, januar 1997. (revidirano septembra 1997, januara 1999 i maja 2002). Pisma zaintersovanosti treba poslati do 5. oktobra 2004. godine (do 15.00 časova po lokalnom vremenu), na niže naznačenu adresu:\ntel:\t(+381 11) 3020 815\nfaks:\t(+381 11) 3020 828


AFA | Naučno tehnološki park – tamo gde se stvara budućnost\nNaučno tehnološki park – tamo gde se stvara budućnost\nDa bismo što spremniji ušli u nedelju inovacija, u narednom periodu ćemo vam predstaviti organizacije, institucije, kompanije, koji su naši saradnici pri organizaciji ove konferencije, prve u Srbiji koja za cilj ima povezivanje nauke i tehnologije.\nKako su naši prijatelji iz Naučno- tehnološkog parka Beograd svečano otvorili novu inovacionu laboratoriju, ovu priliku koristimo da vam predstavimo ovu instituciju, u čijim prostorijama će se održati deo konferencije.\nNaučno- tehnološki park Beograd je osnovan u partnerstvu vlade RS (u ime vlade, Ministarstvo prosvete, nauke i tehnološkog razvoja), grada Beograda i Univerziteta u Beogradu u junu 2015. godine u cilju ubrzanog tehnološkog razvoja zemlje stvaranjem povoljnog ambijenta za transfer znanja, razvoj novih tehnologija, komercijalizaciju inovacija, umrežavanje i stimulisanje rasta ekonomije zasnovane na znanju kroz povezivanje privrede i nauke. Uspostavljanje i razvoj Naučno- tehnološkog parka Beograd, podržala je i Vlada Švajcarske (Švajcarski sekretarijat za ekonomske poslove- SEKO) kroz trogodišnji projekat: „Naučno- tehnološki park Beograd- novi izvozni instrument Srbije“ koji ima za cilj unapređenje izvoza visokotehnoloških i inovativnih proizvoda i usluga iz Srbije.\nNTP Beograd je namenjen:\nDomaćim i stranim rastućim tehnološko- razvojnim kompanijama (MSP i razvojna odeljenja velikih kompanija)\nStartap i spin off kompanijama (kroz program Poslovno- tehnološkog inkubatora- BITF)\nPrioritetne oblasti za članstvo, na osnovu strategije naučno- tehnološkog razvoja Srbije su: informaciono- komunikacione tehnologije, biomedicina, novi materijali i nanotehnologije, energetika i energetska efikasnost, poljoprivreda i hrana.\nZa samo jednu godinu postojanja, u Naučno- tehnološkom parku Beograd posluje 60 visokotehnoloških kompanija i timova (37 startap kompanija i timova i 23 rastuće kompanije, od kojih su 10 razvojni centri stranih kompanija) koje radno angažuju više od 500 mladih inženjera.\nKompleks naučno- tehnološkog parka je smešten u inspirativnom okruženju Zvezdarske šume i obuhvata površinu od 16.446 metara kvadratnih. NTP Beograd nudi tehnološko- razvojnim kompanijama paket infrastrukturnih i stručnih usluga koje podstiču njihov ubrzan rast i razvoj. Nizom aktivnosti NTP Beograd pruža kompanijama olakšan pristup studentima, istraživačima, laboratorijskoj opremi Univerziteta u Beogradu, poslovno savetovanje u različitim oblastima, pristup finansijskim fondovima organizovanjem sastanaka sa potencijalnim investitorima, te podstiče umrežavanje i internacionalizaciju kroz organizovanje B2B B2G sastanaka sa potencijalnim partnerima na nacionalnom i međunarodnom nivou.